title: Wettin (suku)

text: Eräs ernestiläisistä herttuakunnista oli Saksi-Coburg-Gotha, jota hallineesta sukuhaarasta eli Saksi-Coburg-Gothan suvusta kohosi 1800-luvulla hallitsijoita useisiin Euroopan valtioihin. Leopold I nousi vuonna 1831 Belgian valtaistuimelle ja suku on hallinnut Belgiaa siitä alkaen. Bulgariaa suku hallitsi vuosina 1887–1946, ensin ruhtinaskuntana ja vuodesta 1908 kuningaskuntana. Samaan sukuun kuului myös Ison-Britannian kuningatar Viktorian puoliso Albert. Koska kaikki Ison-Britannian hallitsijat vuodesta 1901 alkaen ovat hänen jälkeläisiään, on suku periaatteessa edelleen vallassa myös siellä, mutta on käyttänyt vuodesta 1917 nimeä Windsor. Vastaavasti myös Portugalin kuningatar Maria II:n puoliso Ferdinand kuului Saksi-Coburg-Gothan sukuun. Suku menetti valtansa Portugalissa ja Bulgariassa monarkian lakkauttamisen yhteydessä.


title: Olli Kärkkäinen

text: Olli Kärkkäinen on suomalainen taloustieteilijä. Hän työskentelee Nordeassa yksityistalouden ekonomistina. Aiemmin hän on työskennellyt Eduskunnan tietopalveluissa tutkijana ja väitöskirjatutkijana Tampereen yliopistossa. Kärkkäinen on tutkinut muun muassa kannustinloukkuja sekä perustuloa.


title: Kuolema kulkee sumussa

text: Kuolema kulkee sumussa on Margery Allinghamin vuonna 1952 ilmestynyt romaani. Kirja julkaistiin suomenkielisenä kahdeksan vuotta myöhemmin WSOY:n kustantamana.


title: Focke-Achgelis Fa 283

text: Focke-Achgelis Fa 283 Kampfhubschrauber oli saksalainen suunniteltu rynnäkköhelikopteri. Vuonna 1942 käynnissä olleesta projektista on jäänyt varsin vähän materiaalia jäljelle, eikä konetyyppi edennyt missään vaiheessa suunnittelupöytiä pidemmälle. Kopteri olisi ollut konfiguraatioltaan yksiroottorinen, ja rakenteidensa osalta panssaroitu. Laskutelineestä suunniteltiin sisäänvedettävää. Kopterin sivuttaisohjaus kaavailtiin toteutettavaksi vaihtoehtoisesti perään V-muotoon asennetuilla kahdella roottorilla, tai ohjaamalla moottorin pakokaasut sivusuuntaisesti ulos rungon sivulta. Voimalaitteena oli tarkoitus käyttää 1323 kilowatin (1800 hv) 14-sylinteristä BMW 801D -tähtimoottoria.


title: Jack Taylor (televisiosarja)

text: Jack Taylor on vuonna 2010 alkanut irlantilainen rikosdraamasarja, joka perustuu Ken Bruenin romaaneihin. Sarja sijoittuu Galwayhin. Pääosassa on entinen poliisi Jack Taylor (Iain Glen), joka on ryhtynyt yksityisetsiväksi saatuaan potkut poliisista.


title: Jack Taylor (televisiosarja)

text: Sarja alkoi elokuussa 2010 Irlannin TV3-kanavalla. Suomessa Yle TV1 aloitti sarjan esittämisen 1. lokakuuta 2017.


title: Butša

text: Butša () on keskikokoinen kaupunki Ukrainan Kiovan alueella, linnuntietä noin 24 kilometriä maan pääkaupunki Kiovan keskustasta länsiluoteeseen. Butša on suoraan Kiovan alueen alainen kaupunki, joka sai kaupungin aseman vuonna 2006. Tätä ennen se oli eteläisen naapurikaupunkinsa Irpinin alainen kaupunkityyppinen taajama.


title: Butša

text: Vuonna 2017 kaupungin väkiluvuksi arvioitiin 31 959. Väkiluku on ollut kasvussa.


title: Butša

text: Kaupungissa on rautatieasema. Suuri työllistäjä on lasitehdas. Aivan kaupungin pohjoispuolella Irpinin kaupungin Hostomelissa toimii Ukrainan valtiollisen aseteollisuuskonserni Ukroboronpromin hallinnoima Antonovin lentoasema (UKKM, rahtiliikenteen ja lentokoneteollisuuden käyttämä lentoasema, 3,5 km kiitotiellä).


title: Kitbuqa

text: Kitbuqa (myös Ked-Buqa tai Ketbugha, k. 1260) oli naimanien heimoon kuulunut mongolikomentaja, joka sai surmansa Egyptiä hallinneita mamelukkeja vastaan käydyssä Ain Jalutin taistelussa vuonna 1260.


title: Kitbuqa

text: Kitbuqa oli virkamies naiman-heimosta, joka vuonna 1252 lähetettiin valtaamaan assasiinien (ismailiittien lahko) hallitsemaa Girdkuhin linnoitusta ja muita assasiinien hallussaan pitämiä tukikohtia Quhistanissa nykyisessä Iranissa. Kitbuqan johtamat 5 000 miestä hyökkäsivät useita linnoituksia vastaan toukokuun 1253 ja marraskuun 1254 välillä, mutta heidän ei onnistunut valalta piirittämäänsä Girdkuhia ja lopullinen voitto assasiineista jäi saavuttamatta. Hülegü-kaanin johtaessa alueelle suuremman mongoliarmeijan toukokuussa 1256 Kitbuqa hävitti ismailittien Tunin kaupungin Qayenin ja Tabasin välillä, edeten tämän jälkeen Hülegün armeijan vasemman siiven muodostaen ismailiittien sydänmaille Elbursvuoristoon syys-marraskuussa 1256. Kitbuqa jatkoi Hülegün vasemman siiven komentamista Hülegün hyökätessä kohti Bagdadia. Kitbuqa hävitti vihollisen tukikohtia Khūzestānissa ja Luristanissa, ennen kuin joukot yhdistyivät Bagdadissa.


title: Kitbuqa

text: Hülegü jatkoi edelleen hyökkäystään kohti Syyriaa ja Kitbuqa toimi takajoukkona komennossaan 10 000 mongolia, sekä 500 armenialaista ja georgialaista sotilasta. Damaskos antautui 14. huhtikuuta 1260 ja Kitbuqa jatkoi linnoitusten kukistamista Libanonin ja Jordanian alueilla. Uskonnoltaan Kitbuqa oli kristitty ja hän tuki valloitettujen alueiden kristittyjen etuja. 3. syyskuuta 1260 Kitbuqa johti mongoleja Egyptin sulttaani Qutuzia vastaan Ain Jalutin taistelussa. Vihollisarmeijaa pienempää joukkoa johtanut Kitbuqa ei suostunut perääntymään, vaan jäi taistelun hävittyään vangiksi ja teloitettiin. Qutuz eteni Libanoniin, jossa vangeiksi jäi myös osa Kitbuqan perheestä. Kitbuqan uhmakkuutta ihaillut Hülegü palkitsi sittemmin Kitbuqan hengissä selvinneet sukulaiset.


title: Berezan

text: Berezan () on kaupunki Ukrainan Kiovan alueella, linnuntietä 68 kilometriä maan pääkaupunki Kiovan keskustasta itään. Berezan muutettiin kaupungiksi vuonna 1981 ja on ollut hallinnollisesti suoraan Kiovan alueen alainen kuntatason yksikkö vuodesta 1993. Vuonna 2017 kaupungin väkiluvuksi arvioitiin 16 452.


title: Berezan

text: Kaupuni sijaitsee Kiovasta itään kohti Harkovaa johtavan valtatien M03 varrella (osa eurooppatietä ).


title: Kool G Rap

text: Nathaniel Thomas Wilson (s. 20. heinäkuuta 1968), paremmin tunnettu taiteilijanimellään Kool G Rap, on yhdysvaltalainen rap-artisti. Hän aloitti uransa Kool G Rap & DJ Polo -duossa ja Juice Crew -kollektiivin jäsenenä. Wilsonia pidetään mafioso rap -alalajin pioneerina ja hän on saanut myös tunnustusta teknisistä riimittelytaidoistaan.


title: Kool G Rap

text: Wilson on kotoisin New Yorkin Queensin Coronasta.


title: Queensbridge

text: Queensbridge on vuonna 1939 avattu asuntoalue New Yorkin Queensin Long Island Cityssä. Alueen vuokratalot on suunnattu vähävaraisille, ja talot omistaa New York City Housing Authority. Queensbridgen 96 taloa jaetaan kahteen eri kompleksiin, ja asukkaita on koko alueella yhteensä vajaa 7 000.


title: Queensbridge

text: Queensbridge on kärsinyt huonosta maineesta, ja alueella on ilmennyt paljon rikollisuutta 1960-luvulta lähtien, mikä lisääntyi vielä 1980-luvun crack-epidemian myötä. 2010-luvulla rikollisuus on kuitenkin vähentynyt merkittävästi.


title: Queensbridge

text: Queensbridge sai huomiota kun alueelta kotoisin oleva rap-artisti Nas julkaisi vuonna 1994 "Illmatic" -esikoisalbuminsa, jonka sanoituksissa hän käsitteli Queensbridgessä varttumista.


title: Carl Lauritzen

text: Carl Hjalmar Lauritzen (4. huhtikuuta 1879 Kööpenhamina – 18. huhtikuuta 1940) oli tanskalainen näyttelijä.


title: Carl Lauritzen

text: Carl Lauritzen opiskeli näyttelemistä Valdemar Coldingin johdolla ja aloitti uransa Kalundborgin teatterissa vuonna 1899. Vuosina 1899–1902 hän työskenteli Carl Henriksenin teatteriseurueessa, vuosina 1903–1905 Kööpenhaminan Casinossa sekä myöhemmin muun muassa Odensen ja Aarhusin teattereissa. Vuosina 1911–1920 Lauritzen esiintyi noin 90:ssä Nordisk Filmin elokuvassa. Hän oli naimisissa näyttelijä Henny Lauritzenin kanssa ja näyttelijä Torkil Lauritzenin isä.


title: Alma Hinding

text: Alma Rekstad Hinding (11. elokuuta 1892 Svendborg – 24. joulukuuta 1981) oli tanskalainen elokuvanäyttelijä.


title: Alma Hinding

text: Alma Hindingin ura alkoi vuonna 1912, kun hän vastasi Nordisk Filmin tuottajan Ole Olsenin lehti-ilmoitukseen, jossa tämä etsi nuoria naisia näyttelemään elokuviin. Hinding toimi aluksi statistina, mutta vuodesta 1914 lähtien hän alkoi saada myös parempia rooleja ja sittemin pääosia. Pieni, kaunis ja isosilmäinen näyttelijä ehti vuoteen 1917 mennessä esintyä yli sadassa elokuvassa. Vuonna 1918 hänestä tuli Tanskan ensimmäisen elokuvakoulun opettaja. Hinding teki viimeisen elokuvansa Dansk Astra Filmille vuonna 1919. Hän oli naimisissa Casino-teatterin johtajan Hans Gaden kanssa.


title: Kauko Vainio (professori)

text: Kauko Juhani Vainio (1. toukokuuta 1913 Sääminki – 17. tammikuuta 1989 Heinola) oli suomalainen ortopedi, joka sai professorin arvonimen.


title: Kauko Vainio (professori)

text: Vainion vanhemmat olivat diplomi-insinööri Viljo Vainio ja Ester Johanna Koskinen ja puoliso vuodesta 1937 Vieno Sanelma Hyvärinen. Hän tuli ylioppilaaksi Turun suomalaisesta yhteiskoulusta 1930 ja valmistui lääketieteen lisensiaatiksi 1939. Tohtoriksi hän väitteli 1956 ja sai sekä kirurgian että ortopedian erikoislääkärin pätevyyden 1951. Vainio oli Helsingin yliopiston ortopedisen kirurgian dosentti vuodesta 1956 vuoteen 1962. Hän työskenteli valmistuttuaan useissa eri sairaaloissa sekä Pohjois- että Etelä-Suomessa, Reumasäätiön sairaalan ortopedian ylilääkäri hänestä tuli vuonna 1952. Vainio, joka oli ortopedisen kirurgian uranuurtajia Suomessa, tutustui alaan jo 1950-luvun vaihteessa Yhdysvalloissa ja loi merkittävän kansainvälisen yhteistyöverkoston. Hänen sanotaan perehdyttäneen tuhat henkilöä eri puolilta maailmaa ortopediseen kirurgiaan ennen eläköitymistään vuonna 1975. Vainiolle myönnettiin ansioistaan professorin arvonimi vuonna 1970. Sotilasarvoltaan Vainio oli lääkintämajuri (1944).


title: Gunnar Sommerfeldt

text: Gunnar Ternstrøm Sommerfeldt (4. syyskuuta 1890 Kööpenhamina – 30. elokuuta 1947) oli tanskalainen näyttelijä ja elokuvaohjaaja.


title: Gunnar Sommerfeldt

text: Gunnar Sommerfeldt kasvoi kansakoulunopettajan ottolapsena. Hän työskenteli Aarhusin teatterissa vuosina 1911–1915 ja aloitti elokuvauransa Nordisk Filmillä vuonna 1914. Sommerfeldtistä tuli pian yksi yhtiön päänäyttelijöistä ja hän myös ohjasi muutamia elokuvia.


title: Gunnar Sommerfeldt

text: 1920-luvulla Sommerfeldt teki muutamia dokumenttielokuvia ja työskenteli jonkin aikaa elokuvateatterin johtajana. Hän vietti myöhemmin vaihtelevaa elämää ja kuoli vankilassa pidätettynä hotellipetoksesta.


title: Christel Holch

text: Christel Julie Emmanuela Holch Jacobsen (2. huhtikuuta 1886 Aalborg – 8. maaliskuuta 1969 Skagen) oli tanskalainen näyttelijä.


title: Christel Holch

text: Kauppiaan perheeseen syntynyt Christel Frost valmistui Kuninkaallisen teatterin näyttelijäkoulusta ja työskenteli ensimmäisen aviomiehensä Jens Holchin kuoltua Aarhusin teatterissa vuosina 1908–1913. Vuonna 1911 hän meni naimisiin teatteriohjaaja Jacob Jacobsenin kanssa. Holch Jacobsenin ensimmäinen elokuva oli "Den lille hornblæser" vuonna 1909. Hän työskenteli Nordisk Filmillä vuosina 1912–1915 esiintyen muun muassa Valdemar Psilanderin vastanäyttelijänä. Hänen viimeinen elokuvansa oli "Den ny husassistent" vuonna 1933.


title: Christel Holch

text: Holch Jacobsen oli näyttelijä Annelise Jacobsenin ja elokuvaohjaaja Johan Jacobsenin äiti. Hänen sisarensa Ellen Rassow oli myös näyttelijä.


title: Folke Rabe

text: Folke Rabe (28. lokakuuta 1935 Tukholma, Ruotsi – syyskuu 2017) oli ruotsalainen säveltäjä ja jazz- ja kamarimuusikko, jonka pääsoitin oli pasuuna. Hänen isänsä oli Harald Rabe.


title: Folke Rabe

text: Rabe opiskeli sävellystä Tukholmassa ja Darmstadtissa opettajinaan muun muassa Karl-Birger Blomdahl, György Ligeti, Witold Lutosławski ja Ingvar Lidholm. Modernin taidemusiikin alalla Rabe oli uranuurtaja improvisaatiomusiikin ja graafisen nuotintamisen alalla. Myöhemmin hänen teosluettelonsa huomattavan osan muodosti messinkipuhaltimille sävelletty musiikki, muun muassa "Basta" soolopasuunalle sekä solokonsertot trumpetille, pasuunalle ja käyrätorvelle. Rabe sävelsi myös arvostetua kuoromusiikkia, muuna muassa "Rondes" ja "to love", sekä elektroakustista musiikkia, kuten "VA??". Rabe valittiin Föreningen svenska tonsättaren jäseneksi 1965.


title: Folke Rabe

text: Jazzmuusikkona Rabe soitti muun muassa Arne Domnéruksen orkesterissa ja Harry Arnoldin radioyhtyeessä. Hän soitti useita vuosia Jack Lidströmin Hep Catsissa ja Lasse Törnqvistin Blue Starsissa. Rabe työskenteli myös Sveriges Radio P2:ssa.


title: Svend Aggerholm

text: Svend Aage Alexander Reumert Aggerholm (19. tammikuuta 1875 Århus – 12. helmikuuta 1940 Kööpenhamina) oli tanskalainen näyttelijä ja teatterinjohtaja.


title: Svend Aggerholm

text: Tukkukauppiaan perheeseen syntynyt Svend Aggerholm aloitti näyttelijänuransa Dagmar-teatterissa vuonna 1898. Hän siirtyi Folketeatretiin vuonna 1902 ja Det ny Teateriin vuonna 1908. Vuodesta 1910 lähtien Aggerholm matkusteli ja työskenteli Englannissa. Palattuaan Tanskaan vuonna 1914 hän perusti oman teatteriseurueen. Aggerholm toimi Odensen teatterin johtajana vuosina 1917–1921 ja 1935–1936. Hän esiintyi Nordisk Filmin mykkäelokuvissa vuosina 1910–1914 ja teki ennen kuolemaansa myös yhden äänielokuvan. Aggerholm oli naimisissa näyttelijä Ellen Aggerholmin kanssa.


title: Hääled

text: Valitsijayhdistys Valimisliit Hääled - International and Local Voices for the Prosperous Future of Tallinn / rahvusvahelised ja kohalikud hääled Tallinna õitsva tuleviku jaoks perustettiin syyskuussa 2017 Tallinnan kuntavaaleihin. Sillä on ehdokkaita neljässä Tallinnan kahdeksasta vaalipiiristä. Hääled tähtää yhteiskunnallisiin muutoksiin Tallinnassa Viron pääkaupungissa.


title: Hääled

text: Hääledin vaaliohjelmassa tavoitteena on, että tallinnalaiset pääsevät suoremmin osallistumaan kaupungin hallintoon. Se haluaa kannustaa kaupunkilaisia lähiympäristöään koskevien aloitteiden tekoon.


title: Hääled

text: Hääledin perustaja on pieni ulkomaalaisten ryhmä useista Euroopan maista.


title: Bloxwichin rautatieasema

text: Bloxwichin rautatieasema on rautatieasema Bloxwichin kaupungissa Länsi-Midlandsissa. Se sijaitsee Chase Linen varrella.


title: Bloxwichin rautatieasema

text: Ensimmäinen Bloxwichin asema avattiin 1. helmikuuta 1858. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja se suljettiin lopulta 18. tammikuuta 1865. Sen tilalle avattiin kuitenkin uusi asema 15. toukokuuta 1989.


title: Bloxwichin rautatieasema

text: Asemaa käytti 43 728 matkustajaa kaudella 2015–2016.


title: Gary Sundberg

text: Gary Sundberg (s. 10. marraskuuta 1941 Vaasa) on suomalainen entinen jalkapalloilija. Pelipaikaltaan hän oli hyökkääjä. Oman uransa jälkeen on toiminut useaan otteeseen aktiivisti HIFK:n jalkapalloilun järjestötehtävissä ja taloudellisena tukijana.


title: Gary Sundberg

text: Sundberg pelasi ensi kerran HIFK:n miesten joukkueessa vuonna 1959 piirisarjaottelussa A-juniori-ikäisenä, ja onnistuikin tekemään maalin ja ottelun loppuvaiheessa hänen kaatamisestaan aiheutui rangaistuspotku. Myöhemmin seuran harjoituksissa ajan suuri nimi Åke Lindman kävi vielä kehumassa minua åkemaiseen tyyliinsä: ”Helvetin hienoa! Sinusta tulee vielä tähti.” HIFK:n ykkösjoukkueeseen nousu tapahtui syksyllä 1962, jolloin hän pelasi Eurooppa cup-ottelussa Rapid Wieniä vastaan Helsingissä. Sundbergin Mestaruussarjaura alkoi keväällä 1963 ja jatkui aina syksyyn 1966. Viimeinen kausi huipputasolla jäi myös parhaaksi. Gary Sundberg teki 11 maalia 17 ottelussa ja oli näin HIFK:n paras maalintekijä Jalkapallon mestaruussarjassa kaudella 1966. Kaikkiaan Mestaruussarjaotteluita kertyi hänelle 57 ottelua ja niissä hän teki kaikkiaan 18 maalia. Sen jälkeen hän pelasi vielä kaksi kautta, jotka HIFK pelasi Suomisarjassa. Vielä 1970-luvun alussa hän pelasi kaksi kautta Grankulla IFK:n riveissä - ensin III Divisioonassa ja nousun jälkeen II Divisioonassa.,


title: Gary Sundberg

text: Sundberg tuli mukaan HIFK jalkapalloilun järjestötoimintaan 1970-luvulla HIFK:n jalkapalloilun pudottua HIFK:n jalkapallojaoston puheenjohtajana 1975-78. Pelasipa hän tarvittaessa myös kentälle. Toisen kerran Sunberg joutui HIFK:n järjestötoimintaan edustusjoukkueen taustayhtiön HIFK Soccer oli ajautumassa konkurssiin. Sundberg ryhtyi taustayhtiön pelastustehtäviin. Taustayhtiö saatiin pelastettua, ja Sundberg jatkoi vuoteen 2007. Järjestötoiminnan lisäksi hän on ollut myös rahoittamassa eri yhteyksissä taloudellisiin vaikeuksiin ajautunutta HIFK jalkapallotoimintaa.


title: Gary Sundberg

text: Sundberg siirtyi jo 1960-luvun puolivälissä yrittäjäksi, jolloin hän perusti ensimmäisen oman yrityksensä, joka välitti teknisiä muoveja ja teki laiterakentamista teollisuudelle. Yrityskauppojen myötä Sundebergin perustamasta Teknolonista kasvoi Teknolon Group. 1970-luvun lopulla yritys fuusioitui ruotsalaisen kemian alan suuryrityksen Kema-Nobelin kanssa, ja Sundberg muutti kahdeksi vuodeksi Ruotsiin. Kahden vuoden jälkeen hän palasi Suomeen ja luopui 1980-luvulla yrityksestä. Hän perusti 1991 uuden perheyrityksen Fluorotech, jonka johdossa Gary Sundbergin jälkeen on ollut hänen poikansa. Hänen tyttärensä Christel Sundberg, joka on menestynyt hyvin musiikin alalla. Hänet tunnetaan paremmin taiteilijanimellä Chisu.


title: Philip Bech

text: Philip Bech (12. maaliskuuta 1869 Kööpenhamina – 8. maaliskuuta 1928) oli tanskalainen näyttelijä.


title: Philip Bech

text: Lakia opiskellut Bech siirtyi Dagmar-teatterin oppilaaksi vuonna 1892. Hän työskenteli Aarhusin teatterissa vuosina 1900–1913, Uudessa teatterissa vuodesta 1913 ja Odensen teatterissa vuosina 1926–1927. Bech teki ensimmäisen elokuvansa Fotoramalle vuonna 1910 ja vuodesta 1913 lähtien hän työskenteli Nordisk Filmillä. Yhteensä Bech näytteli yli sadassa mykkäelokuvassa. Hänen viimeinen elokuvansa oli "Jokeren" vuonna 1928.


title: Henry Seemann

text: Henry Frederik Seemann (13. kesäkuuta 1875 Kööpenhamina – 10. kesäkuuta 1948) oli tanskalainen näyttelijä.


title: Henry Seemann

text: Viinikauppiaan perheeseen syntynyt Henry Seemann sai kaupallisen koulutuksen, mutta ryhtyi vuonna 1904 näyttelijäksi. Hän työskenteli operettinäyttelijänä ja -laulajana muun muassa Kööpenhaminan Casinossa vuosina 1907–1913 ja myöhemmin Scalassa. Vuodesta 1908 lähtien Seemann työskenteli myös Nordisk Filmillä, jossa hän teki yli 60 mykkäelokuvaa. Hänen viimeinen elokuvansa oli "Klovnen" vuonna 1926. Myöhemmin Seemann toimi elokuvateatterin johtajana ja koirankasvattajana. Hänen toinen vaimonsa oli näyttelijä Agnes Nørlund Seemann.


title: Vismuttitrifluoridi

text: Vismuttitrifluoridi (BiF) on vismutin ja fluorin muodostama epäorgaaninen yhdiste. Yhdistettä voidaan käyttää lähtöaineena valmistettaessa muita vismuttiyhdisteitä.


title: Vismuttitrifluoridi

text: Huoneenlämpötilassa vismuttitrifluoridi on väritöntä kiteistä ainetta. Yhdisteen kiderakenne muistuttaa yttriumfluoridin rakennetta. Kiinteänä ja nestemäisenä se koostuu vismutti- ja fluoridi-ioneista, mutta kaasufaasissa se koostuu BiF-molekyyleistä. Vismuttitrifuoridi on veteen liukenematonta ja hydrolysoi kiehumassa vedessä vismuttioksifluorideiksi. Yhdiste liukenee eräisiin orgaanisiin liuottimiin kuten asetoniin. Vismuttitrifuridi voi reagoida fluoridisuolojen kanssa muodostaen kompleksisen tetrafuorovismutaatti(III)ionin ([BiF]).


title: Vismuttitrifluoridi

text: Vismuttitrifluoridia voidaan valmistaa kuumentamalla vismuttia ja fluoria. Muita valmistustapoja ovat vismuttitrioksidin ja vetyfluoridin välinen reaktio tai saostaminen vismuttinitraatin vesiliuoksesta fluoridisuolojen avulla.Vismuttitrifluoridista voidaan valmistaa muita vismuttiyhdisteitä kuten vismuttipentafluoridia.


title: Kirkkopuistikko

text: Kirkkopuistikko () on yksi Vaasan ydinkeskustan puistokaduista. Etelä-pohjoissuuntainen, noin kilometrin mittainen katu katkeaa Vaasan kirkkokorttelin kohdalla Vaasanpuistikon ja Hovioikeudenpuistikon välillä ja jatkuu taas kirkon toisella puolella. Katu alkaa Pikkukadun kulmasta lähellä Onkilahden rantaa ja päättyy Kasarmikatuun Kasarmintorin kohdalla. Pikkukadun ohella muut poikkikadut ovat Museokatu, Kirjastonkatu, Hietasaarenkatu ja Hovioikeudenpuistikko sekä kirkon eteläpuolisella osuudella Vaasanpuistikko, Rauhankatu ja Kasarminkatu.


title: Kirkkopuistikko

text: Vaasan kaupunginarkkitehti Carl Axel Setterbergin vuoden 1855 asemakaavaan suunnittelema viiden puistokadun kokonaisuus – Hovioikeudenpuistikko, Kauppapuistikko, Kirkkopuistikko, Korsholmanpuistikko ja Vaasanpuistikko – kuuluu Suomen valtakunnallisesti merkittäviin rakennettuihin kulttuuriympäristöihin.


title: Korsholmanpuistikko

text: Korsholmanpuistikko () on yksi Vaasan keskustan viidestä leveästä puistokadusta. Puolitoista kilometriä pitkä katu kulkee lännestä itään Vaasan keskustan eteläosassa, Rantakadulta Vaasan vankilan kulmalta Kasarmintorin etelälaitaa yli Kauppapuistikon aina Ratakadulle saakka. Muut poikkikadut ovat Koulukatu, Läntinen ja Itäinen Kasarmintori, Raastuvankatu, Pitkäkatu, Asemakatu, Klemetinkatu ja Mäkikaivontie.


title: Korsholmanpuistikko

text: Merkittäviä rakennuksia Korsholmanpuistikon varrella ovat muun muassa Keskuskoulu Raastuvankadun kulmassa (Ingvald Serenius 1938), Oikeustalo ja Poliisitalo Mäkikaivontien kulmassa (LPR-arkkitehdit 1994, Tapio Keiramo 2003) sekä kerrostalot numerossa 1 (Rantakatu 20, Elma ja Erik Lindroos 1967), numerossa 3 (Koulukatu 48–50, Sulo Kalliokoski 1966), numerossa 4 (Koulukatu 52, Kaj Englund 1963), numerossa 11 (Kauppapuistikko 32, Karl Erik Ivars 1969), numerossa 12 (E. Niemelä 1963), numerossa 14 (Kauppapuistikko 35, L. K. Aarnio 1952), numerossa 16 (Wegelius & Kiili 1978), numerossa 21 (Pitkäkatu 69, Iikka Martas 1960) ja numerossa 36 (Klemetinkatu, J. V. Tuomela 1945). Modernien rakennusten lisäksi Korsholmanpuistikolla on säilynyt paljon vanhoja puutaloja.


title: Korsholmanpuistikko


title: Korsholmanpuistikko

text: Korsholmanpuistikon itäpäästä on suunniteltu maasiltayhteyttä rautatien yli Klemettilään.


title: Erik Relander

text: Erik Fredrik Felix Relander (2. lokakuuta 1937 Äänekoski – 7. kesäkuuta 2011 Jyväskylä) oli suomalainen historian opettaja ja paikallis- ja järjestöhistorioiden kirjoittaja.


title: Erik Relander

text: Relanderin vanhemmat olivat Äänekoski Oy:n palveluksessa olleet konttoristi Georg Relander ja pääkirjanpitäjä Kerttu Relander. Hän valmistui filosofian kandidaatiksi Helsingin yliopistosta ja toimi sitten historian ja yhteiskuntaopin opettajana Oulunkylän yhteiskoulussa 1962–2000. Hän opetti myös ammatinvalinnanohjausta ja puutöitä. Relander oli opettajana lisäksi peruskoulun yläasteella ja Virkailijain kansalaisopistossa Helsingissä. Hän jäi eläkkeelle vuonna 2000 ja muutti sitten takaisin Äänekoskelle.


title: Erik Relander

text: Relander kirjoitti äänekoskelaisten urheiluseurojen historiikkeja, Sähkö-Aro Oy:n perustajan ja toimitusjohtajan Pentti Aron (1922–2009) elämäkerran, Oulunkylän yhteiskoulun historiateoksen sekä teoksen "Äänekoskea ja äänekoskelaisia" jossa kuvattiin Äänekosken kehittymistä 1900-luvun alusta 1960-luvulle saakka. Relander oli vuonna 1988 perustetun Suomen Urheilutietäjät ry:n ensimmäinen ja pitkäaikainen puheenjohtaja ja hän oli useita vuosia Vuoden urheilukirjan valintalautakunnan jäsenenä.


title: Julma leikki (elokuva)

text: Julma leikki ("Gerald’s Game") on yhdysvaltalainen kauhuelokuva vuodelta 2017. Elokuva perustuu Stephen Kingin samannimiseen romaaniin, jossa nainen jää loukkuun syrjäiseen mökkiin aviomiehen menehdyttyä kesken lemmenhetken. Elokuva sai ensi-iltansa Netflixissä 29. syyskuuta 2017.


title: Julma leikki (elokuva)

text: Pariskunta Jessie ja Gerald Burlingame matkustaa syrjäiselle mökille saadakseen suhteeseensa uutta jännitystä. Seksileikin yhteydessä Jessie antaa miehensä kahlita hänet käsiraudoilla vuoteeseen, mutta mies saa sydänkohtauksen ja Jessie jää yksin jumiin mökkiin. Hän joutuu kamppailemaan kipujen, näkyjen ja synkkien lapsuusmuistojen kanssa, eikä pian tiedä mikä on totta ja mikä ei.


title: Elle (nimi)

text: Elle on naisen etunimi. Nimi on syntynyt lyhentymänä nimestä Eleanor tai muista El-alkuisista nimistä, kuten Elisabet ja Elina. Lisäksi nimen syntyyn on saattanut vaikuttaa ranskan kielen feminiininen yksikön 3. persoonan pronomini "elle" (’hän’ naisesta puhuttaessa). Elle on Suomessa myös lappilainen tai saamelainen nimi, ja sen nimipäivä on saamelaisessa nimipäiväkalenterissa 10. helmikuuta. Suomalaiseen nimipäiväkalenteriin Elle olisi tulossa vuonna 2020.


title: Elle (nimi)

text: Suomessa nimi on ollut käytössä ainakin 1800-luvulta saakka. Suomessa nimi esiintyy myös yhdysnimen osana, esimerkiksi nimissä "Elle-Maaret" ja "Marielle". Lokakuun 2017 alkuun mennessä se on Väestörekisterikeskuksen tietojen mukaan annettu 2 208 henkilölle, joista hieman yli puolet on 2000-luvulla syntyneitä.


title: Darin de Paul

text: Darin de Paul (s. 7. marraskuuta) on yhdysvaltalainen näyttelijä ja ääninäyttelijä, joka on pääosin tehnyt äänirooleja videopeleihin, kuten "", "" ja "Overwatch".


title: Darin de Paul

text: De Paul alkoi työskentelemään näyttelijänä 1981 esiintyen aluksi teatterissa ja televisiomainoksissa. Sittemmin 1989–1991 välisenä aikana hänet nähtiin televisiosarjassa "Miami Vice" ja elokuvissa "Oopperan kummitus" ja "American Tiger". De Paul esiintyi vielä 2003 televisiosarjassa "Kova laki", kunnes siirtyi tekemään äänirooleja näytelmäroolien sijaan.


title: Darin de Paul

text: Hän teki aluksi sivuääniä "Robots" animaatioelokuvaan 2005 ja sittemmin pienempiä äänirooleja. De Paul esiintyi välissä myös Oscar-ehdokkuuden saaneessa elokuvassa "Julie & Julia". Vuotta myöhemmin 2010 hän koe-esiintyi "" videopeliä varten. De Paul sai valita kolme hahmoa, joille hän saisi luoda äänen. Näistä ääniroolittajat valitsivat De Paulin olevan Gill Grunt. De Paul jatkoi roolissaan myös videopelissä "" ja "". Pelien jälkeen hänet kuultiin myös Judge Dreddin äänenä lyhytanimaatiosarjassa "". Sittemmin 2016 De Paul oli "Overwatch" -videopelissä Reinhardtin äänenä ja yhden jakson verran Sinestron äänenä "Justice League Action" lyhytanimaatiosarjassa.


title: Gust

text: Gust () on Koei Tecmon omistama japanilainen videopelien kehittäjä.


title: Gust

text: Yritys on perustettu vuonna 1993 itsenäisenä yrityksenä Naganossa.


title: Gust

text: Koei Tecmo on omistanut yrityksen vuodesta 2011 lähtien ja se yhdistyi emoyhtiön kanssa vuonna 2014.


title: Gust

text: Yhtiö on tunnettu muun muassa "Atelier" -sarjasta.


title: Toteumatesti

text: Toteumatesti tai toteumatestaus on historiallisen tietoaineksen käyttöä tulosten ennustamisessa. Siinä koetellaan teoriaa soveltamalla sitä menneisyydestä kerättyyn tietoon ja sitten päätellään, voidaanko tuloksia käyttää ennustamaan ratkaisuja nykyisestä datasta. Toteumatesteissä ensin arvioidaan mikä on asianmukainen tarkasteluajanjakso ja määritellään, että malleilla pystytään hyväksyttävällä tarkkuudella mittaamaan riskit. Usein niissä käytettäviin historiallisiin aikaväleihin on sisällyttävä tietoja ainakin edelliseltä vuodelta. Mallien luotettavuutta arvioidaan toteumatestiohjelmilla, joilla suoritetaan tilastollisia testejä. Tämän jälkeen tuloksista tehdään analyysi.


title: Paikallisvaluutta

text: Paikallisvaluutoiksi kutsutaan paikallisia vaihtoehtoisia "rahoja". Verotuksen näkökulmasta paikallisrahan käyttö on vaihtotyötä.


title: Paikallisvaluutta

text: Suomen Toholammella on ollut käytössä paikallisvaluutta Toho. Lisäksi ainakin Ouluun ja Pohjois-Karjalaan on ehdotettu käyttöönotettavaksi paikallisvaluuttoja.


title: Paikallisvaluutta

text: Ehkä kuuluisin paikallisen eli "lokaalin rahan" kokeilu tapahtui 1930-luvun Itävallassa Wörglin kaupungissa. Pula-ajan kirvoittama kokeilu edisti paikallisrahan kiertoa soveltamalla demurrage-veroa eli negatiivista korkoa ("negative interest money"). Lopulta Itävallan keskuspankki kielsi paikalliseksi menestykseksi osoittautuneen kokeilun.


title: Paikallisvaluutta

text: Sveitsin WIR-frangi on länsimaiden vanhin edelleen käytössä oleva paikallis- tai rinnakkaisvaluutta jota käyttää noin 65 000 yritystä, eli noin neljäsosa sveitsiläisistä yrityksistä, erityisesti silloin kun Sveitsin frangin arvo laskee lama-aikana. Se toimii siis eräänlaisena paikallisena vastavoimana talouden laskusuhdanteille.


title: Paikallisvaluutta

text: Englannin Bristolissa otettiin vuonna 2012 käyttöön Bristolin punta, Englannin laajimmin käytössä oleva paikallisvaluutta.


title: Paikallisvaluutta

text: Paikallisia valuuttoja on 1900-luvun lopulla laskettu liikkeelle ainakin Meksikossa.


title: Paikallisvaluutta

text: Vuosituhannen vaihteen jälkeen Saksassa ja Itävallassa on käynnistetty 16 uutta paikallista valuuttaa ja 49 muusta on suunnitelmia. Esimerkiksi Hampurissa niitä toimii kaksi: Alto ja Hansemark. Baijerilaisen Chiemgauer-valuutan kuukausittainen liikevaihto on 135 000 euroa.


title: Paikallisvaluutta

text: Nämä paikallisvaluutat eivät ole viranomaisten hallinnassa, vaan hankkeita ajavat aktivistit, maanviljelijät, ympäristönsuojelijat, globalisaation vastustajat ja kansalaistoimikunnat.


title: Paikallisvaluutta

text: Professori Gerhard Rösl kuvailee niitä paikallisia kulttuureita suojelevien idealistien esittämäksi vastalauseeksi kapitalistiselle globalismille. Hänen mukaansa uudet paikallisvaluutat ovat "käyttäjiensä statusta kohottava ylellisyystuote", joka kukoistaa taloudellisesti menestyvillä seuduilla.


title: Paikallisvaluutta

text: Bundesbankin peruskirja kieltää "näennäisvaluutat", mutta näitä kokeiluja kohdellaan harmittomana erikoisuutena.


title: Paikallisvaluutta

text: Monesti valuuttakriisit ovat antaneet vauhtia kokeiluihin. Rahan spekulatiivinen luonne on pyritty minimoimaan ja korostamaan sen tehtävää vaihdon välineenä. Tietotekniikan kehitys on helpottanut lokaalirahojen käyttöä, ja nämäkin rahat ovat nyttemmin monesti merkkejä tietokoneen ruuduilla, verkoissa ja muisteissa. Paikallisiin rahaprojekteihin viranomaiset eivät yleensä ole puuttuneet.


title: Paikallisvaluutta

text: Niissä Yhdysvaltain vankiloissa, joissa maan valuutan käyttö vankien keskuudessa on kiellettyä, toimii vaihdannan välineenä jokin muu hyödyke, kuten savukkeet.


title: Seppo Siirilä

text: Seppo Ilmari Siirilä (s. 2. lokakuuta 1937 Seinäjoki) on suomalainen aluetieteilijä ja Tampereen yliopiston aluetieteen emeritusprofessori.


title: Seppo Siirilä

text: Siirilän vanhemmat olivat taloustirehtööri, maanviljelijä Arvo Jaakko Siirilä ja Aune Irene Rantala. Hän pääsi ylioppilaaksi 1956 ja valmistui filosofian kandidaatiksi 1961, lisensiaatiksi 1965 ja tohtoriksi 1968. Siirilä harjoitti tutkimustyötä Englannissa 1971 ja Australiassa 1973–1974.


title: Seppo Siirilä

text: Siirilä oli Helsingin yliopistossa assistenttina 1961–1969, Etelä-Pohjanmaan kesäyliopiston sihteerinä 1963–1965, Teknillisen korkeakoulun erikoisopettajana 1969 sekä Kauppakorkeakoulun professorin viran avustajana 1969. Hän oli sitten Tampereen yliopistossa vt. professorina 1969–1971, sosiaali- ja talousekologian professorina 1971–1974 ja aluetieteiden professorina vuodesta 1974 sekä taloudellis-hallinnollisen tiedekunnan dekaanina vuodesta 1976. Hän oli lisäksi Helsingin yliopiston kaupunkimaantieteen dosenttina vuodesta 1970 alkaen.


title: Halo: Spartan Strike

text: Halo: Spartan Strike on 343 Industriesin ja Vanguard Gamesin kehittämä ylhäältä päin kuvattu ammuntapeli, jonka Microsoft Studios julkaisi Microsoft Windowsille, Windows Phonelle ja iOS:lle 16. huhtikuuta 2015. Peli on jatko-osa vuonna 2013 ilmestyneelle "ille". Peli sisältää uusia aseita ja kykyjä.


title: Halo: Spartan Strike

text: "Halo: Spartan Strike" sai ristiriitaisen vastaanoton kriitikoilta. Sen valittujen arvosteluiden painotettu keskiarvo Metacritic-sivustolla 66 pistettä sadasta PC-versiolle ja 86 pistettä sadasta iOS-versiolle. Pelin tunnelma ja pelattavuus saivat monilta kehuja, mutta toisaalta moninpelin puutetta ja uudelleenpeluuarvoa kritisoitiin.


title: Halo: Spartan Strike

text: "Halo: Spartan Strike" on ylhäältä päin kuvattu ammuntapeli. Pelaaminen on hyvin samankaltaista kuin ensimmäisessä osassa. Kosketusnäytöllisillä laitteilla ohjaaminen tapahtuu kahdella virtuaalisella ohjainsauvalla; vasemmalla liikutetaan hahmoa ja oikealla tähdätään. Tietokoneella on mahdollista käyttää myös peliohjainta hiiren ja näppäimistön lisäksi.


title: Halo: Spartan Strike

text: Pelaajalla on liiketunnistin, joka näyttää lähellä olevien vihollisten sijainnin sekä energiakilven, joka torjuu pelaajaan kohdistuvaa vahinkoa. Tarpeeksi vahinkoa otettuaan energiakilpi sammuu ja pelaaja kuolee. Vahingoittunut energiakilpi palautuu ennalleen lyhyen odottelun jälkeen. Kentillä liikutaan joko jalan tai pelisarjasta aiemmin tutuilla ajoneuvoilla. Kentille on sijoiteltu aseita ja haarniskakykyjä, joita voi poimia myös kuolleilta vihollisilta. Haarniskakyvyillä voi saada lyhytkestoisia etuja kuten näkymättömyyden, nopeustehosteen tai kestävämmän energiakilven.


title: Halo: Spartan Strike

text: Tehtävän jälkeen pelaaja pisteytetään saamiensa tappojen, mitalien ja tehtävään kuluneen ajan perusteella. Mitaleja voi ansaita tappamalla tietyn määrän vihollisia lyhyen ajan sisään tai saamalla tappoja tietyllä tyylillä. Pelaaja palkitaan tehtävän lopuksi joko pronssi-, hopea- tai kultamitalilla pistemäärästä riippuen. Pelaaja ansaitsee myös kokemuspisteitä jokaisen kentän jälkeen, joilla voi ostaa aseita ja erikoiskykyjä. "Spartan Assaultista" poiketen peli ei sisällä ollenkaan mikromaksuja, vaan kaikki on ostettavissa ainoastaan pelin sisäisellä valuutalla. Saamiensa pisteiden määrää voi kasvattaa kytkemällä päälle vaikeustasoa muuttavia kalloja.


title: Halo: Spartan Strike

text: Kampanja koostuu yhteensä 30 kentästä, jotka on jaettu viiteen lukuun. Peli jakaa saman tallennuksen eri Windows-laitteiden välillä, joten pelin voi esimerkiksi aloittaa puhelimella ja jatkaa tietokoneella. Pelissä on viikoittain vaihtuvia haasteita "Halo 4:n" ja "" tapaan. Kampanjassa taistellaan Covenant- ja uutena lisäyksenä Promethean -vihollisia vastaan. Suorittamalla "Spartan Striken" haasteita on myös mahdollista avata uusia muokkausmahdollisuuksia "iin".


title: Halo: Spartan Strike

text: "Halo: Spartan Strike" tapahtumat sijoittuvat "Halo 4:n" jälkeiseen aikaan, vuoteen 2557. Pelaaja on nimeämätön Spartan-IV -supersotilas, joka osallistuu "Halo 2:n" aikaan sijoittuvaan taistelusimulaatioon. Tarkoituksena on simuloida alkuperäiseen taisteluun osallistuneen Alpha-Five -sotilasryhmän toimintaa. Päähenkilön tehtävänä on turvata muinaisen Forerunner-rodun rakentama artefakti rengasmaailma Gamma Halolla, mutta tehtävä epäonnistuu. Päähenkilölle kerrotaan ettei artefaktia enää löydetty ja sen epäillään tuhoutuneen.


title: Halo: Spartan Strike

text: Tarina palaa vuoteen 2557 ja Infinity-avaruuslaivan tekoäly Roland kertoo pelaajalle että Gamma Halolta on havaittu heikko signaali. Artefaktia etsimään lähetettiin palkkionmetsästäjä, joiden lisäksi myös muukalaisliittouma Covenant on artefaktin perässä. Pelaaja ryhtyy nyt simuloimaan palkkionmetsästäjän toimia. Pelaaja taistelee Forerunnereiden kehittämiä mekaanisia Promethean-sotilaita vastaan ja saa selville, että artefaktilla on mahdollista avata portaaleja ympäri Linnunrataa. Covenant on löytänyt artefaktin aktoivoimiseen vaadittavan rakennelman, Altarin, ja on aikeissa käyttää sitä.


title: Halo: Spartan Strike

text: Päähenkilön tehtävänä on estää Covenantin suunnitelma. Matkalla kohteeseen hän joutuu kuitenkin onnettomuuteen, mutta onnistuu viivästyksen kautta löytämään Altarille johtavan portaalin. Altarille päästyään hänelle toimitetaan panssarivaunu, jolla hän ottaa alueen ja artefaktin haltuunsa. Päähenkilö palaa Infinitylle artefaktin kanssa. Palattuaan hän vastaanottaa hätäkutsun Maan New Phoenix -kaupungista. Covenant ehti käyttämään artefaktia Altarilla ja on avannut portaaleja ympäri galaksia, joista yhden New Phoenixiin. Covenantin kanssa liittoutuneet Prometheanit hyökkäävät portaalin kautta. Päähenkilö matkaa New Phoenixiin sulkeakseen portaalin artefaktin avulla.


title: Halo: Spartan Strike

text: Kaupunkiin päästyään hän taistelee Covenant- ja Promethean-joukkojen läpi kohti portaalin keskusta. Päähenkilö käyttää artefaktia sulkeakseen portaalin ja pysäyttääkseen hyökkäyksen. Ennen kuin päähenkilö liittolaisineen ehtii noutamaan artefaktin se tekee automatisoidun hyperavaruushypyn tuntemattomaan paikkaan.


title: Halo: Spartan Strike

text: "Halo: Spartan Strike" julkistettiin lokakuussa 2014 IGN-sivustolla artikkelin ja pelikuvavideon kanssa. Julkistusta seuranneena päivänä pelistä julkaistiin traileri virallisella "Halo" -YouTube-kanavalla. Julkaisun oli tarkoitus tapahtua alun perin saman vuoden joulukuun 12. päivänä, mutta julkaisua lykättiin alkuvuoteen 2015 343 Industriesin siirretyä teknisistä ongelmista kärsineen "in" korjaamisen studion pääprioriteetiksi. "Spartan Strike" julkaistiin lopulta 16. huhtikuuta 2015 Windows ja iOS -laitteille. 343 Industriesin lisäksi peliä kehitti Vanguard Games.


title: Halo: Spartan Strike

text: Pelin musiikin on säveltänyt yhdysvaltalainen Tom Salta. Salta sävelsi musiikin myös "Spartan Striken" edeltäjään, "Halo: Spartan Assaultiin", minkä lisäksi hän on avustanut koko sarja kahden ensimmäisen pelin ääniraidan remasteroinnissa. Hän on kertonut ottaneensa sävellystyöhönsä runsaasti vaikutuksia sarjan ensimmäisestä pelistä, "ista". Saltan mielestä osa "Spartan Assaultin" musiikista hukkui ammuskelun ja räjähdysten alle. Välttääkseen ongelman hän soitti taustalla ensimmäisen pelin äänitehosteita säveltäessään uutta musiikkia. Hänen mukaansa musiikki kuuluu sen ansiosta voimakkaammin taustalta kuin edellisessä pelissä.


title: Halo: Spartan Strike

text: "Halo: Spartan Strike" sai paremman vastaanoton kriitikoilta kuin , mutta vastaanotto oli silti ristiriitainen. Metacriticin valitsemien arvostelujen painotettu pistekeskiarvo pelin PC-versiolle on 66 pistettä sadasta ja GameRankingsin valitsemien arvostelujen keskiarvo on 70 pistettä sadasta. iOS-versio sai korkeampia arvosanoja ja sen pistekeskiarvo Metacriticissä on 86 pistettä sadasta.


title: Halo: Spartan Strike

text: PC-version arvostellut IGN:n Dave Rudden kehui aseiden ja vihollisten monipuolisuutta "Halon" 13-vuotisen historian ajalta. Hän piti taistelusta ja mikromaksujen poistumisesta. Rudden suhtautui epäilevästi sen uudelleenpeluuarvoon, sillä hänen mielestään "Spartan Strike" toistaa itseään eikä pelissä ole yhteistyöpelitilaa. GameSpotin Miguel Concepcion antoi pelille seitsemän pistettä kymmenestä, ja nosti myös esiin moninpelin puutteen sekä pelin helppouden. Toisaalta hän piti ohjauksen arcade-tyylistä ja pelisarjalle uusien ja vanhojen tapahtumapaikkojen sekoituksesta. New Game Networkin arvostelijan mielestä "Spartan Strike" oli lähes kaikin tavoin parempi kuin edeltäjänsä, mutta ei täysin vailla ongelmia. Hän kutsui ääniraitaa vaisuksi ja graafisten yksityiskohtien määrää vähäiseksi. Hänen mielestään peli oli uudelleenpeluuarvoltaan hyvä. Riot Pixels -sivuston arvostelija suhtautui teokseen kriittisesti. Hän kirjoitti, ettei edes "Halo"-brändi pelasta peliä lyhyiltä kentiltä, tylsiltä ammuskeluilta, tyhmiltä vihollisilta ja typerältä tarinalta.


title: Halo: Spartan Strike

text: iOS:lla "Spartan Striken" arvostellut 148Appsin Rob Rich antoi kehuja pelattavuudelle sekä kenttäsuunnittelulle. Rich ei kuitenkaan pitänyt viiveestä lähitaistelussa, mutta se ei haitannut juurikaan hänen pelikokemustaan. Pocket Gamerin Harry Slater antoi pelille lähes täydet pisteet kehuen tunnelmaa. Hänellä oli kuitenkin joitakin ongelmia ohjattavuuden kanssa ja olisi toivonut moninpelimahdollisuutta.


title: Dissidia Final Fantasy NT

text: Dissidia Final Fantasy NT on toimintaroolipeli, joka on julkaistu kolikkopelinä vuonna .


title: Dissidia Final Fantasy NT

text: Pelin PlayStation 4 -version on kehittänyt Koei Tecmon Team Ninja ja sen on julkaissut Square Enix maailmanlaajuisesti vuonna .


title: Dissidia Final Fantasy NT

text: Peli on seuraaja PlayStation Portablelle julkaistuille "Dissidia Final Fantasy" ja "Dissidia 012 Final Fantasy" -peleille.


title: Monster Hunter: World

text: Monster Hunter: World on Capcomin kehittämä toimintaroolipeli ja se on samalla "Monster Hunter" -pelisarjan viidennen sukupolven ensimmäinen peli.


title: Monster Hunter: World

text: Peli on julkaistu PlayStation 4:lle ja Xbox Onelle 26. tammikuuta 2018. Pelistä julkaistiin myös Windows-versio syksyllä 2018. Japanissa peli julkaistaan vain PlayStation 4:lle.


title: Monster Hunter: World

text: Yksi pelin tärkeimmistä lähtökohdista on suunnata "Monster Hunter" -sarja ensimmäistä kertaa uusille, kokemattomille pelaajille Japanin ulkopuolella, mutta samalla antaa runsaasti haastetta myös pelisarjan kokeneille pelaajille.


title: Monster Hunter: World

text: Pelin alussa pelaaja luo itselleen oman metsästäjähahmon, jonka ulkonäköä hän saa muokata vapaasti. Tämän jälkeen pelaaja saa itselleen palico-lemmikin, joka tukee ja auttaa pelaajaa pelin aikana.


title: Monster Hunter: World

text: Myös palicon ulkonäkö on muokattavissa. Tämän jälkeen pelaaja voi ryhtyä pelaamaan pelin tarinaa, tai tutkia vapaasti pelin maailmaa. Pelin tarina seuraa Monster Hunter -maailman vaarallista hirviöiden metsästyskulttuuria, johon pelaaja liittyy mukaan.


title: Monster Hunter: World

text: Pelin ideana on löytää, tutkia, metsästää, sekä ottaa kiinni maailmassa eläviä monstereita. Kuolleiden monstereiden ruumiinosista on mahdollista teettää itselleen aseita ja haarniskoja. Mitä voimakkaampia, taikka kestävämpiä monstereita pelaaja metsästää, sitä parempia haarniskoja ja aseita pelaaja voi itselleen teettää.


title: Monster Hunter: World

text: Pelin tarina on luotu tämän mekaanikan ympärille samalla kun pelaaja tutustuu matkan aikana muihin metsästäjiin, paikallisiin ihmisiin, sekä palico-eläimiin, joiden elämä on kietoutunut monsterien metsästyskulttuurin ympärille.


title: Monster Hunter: World

text: Monstereita vastaan voi taistella ottaen mukaansa minkä tahansa aseen pelin 14 eri aseen valikoimasta, joilla kaikilla on erilainen taktinen rooli taisteluissa. Peliin tuovat haasteita muun muassa aseiden fysiikat - isot aseet painavat enemmän, jolloin niiden iskemisanimaatiot ovat hitaampia, kun taas pienet aseet tekevät vähemmän vahinkoa, mutta ovat nopeampia. Pelissä on lähitaisteluaseita, pitkän kantaman aseita, sekä iskujen torjuntaan soveltuvia varusteita.


title: Monster Hunter: World

text: Isossa osassa taisteluja ovat myös erilaiset taktiikat, sekä strategiat, joita pelaajat suunnittelevat ennen taisteluita tai niiden aikana. Pelaaja voi esimerkiksi virittää monstereille ansoja tai houkutella niitä alueille, jossa pelaajan on helpompi taistella käyttäen ympäristöään eduksi. Pelaajat voivat myös käyttää eduksi monsterien henkilökohtaisia elintapoja, oppimalla millä erilaisilla tavoilla kyseinen monsteri elää ympäristössään.


title: Monster Hunter: World

text: Peliin tuo lisähaastetta se, että monet pelin monstereista voi metsästää vain tiettyyn vuorokaudenaikaan, joka on reaaliajassa usein noin 50 minuuttia.


title: Monster Hunter: World

text: Monster Hunter World tukee neljän pelaajan yhteistyöpeliä. Omat palico lemmikkinsä voi ottaa mukaan niin kauan kun pelaajia on matkassa kaksi.


title: Monster Hunter: World

text: Yhteistyö peli ei kuitenkaan suoranaisesti tee pelistä helpompaa, koska yhteistyö muuttaa monsterien vaikeusastetta.


title: Monster Hunter: World

text: Palico lemmikit voivat auttaa pelaajia taisteluissa, käyttäen omia aseitaan. Palico lemmikit voivat myös kutsua matkaan mukaan muita tapaamiaan palico eläimiä, taikka luonnosta löytyviä villieläimiä, tekemällä yhteistyötä alkuasukas palicolaumojen kanssa.


title: Monster Hunter: World

text: Peli on saanut IGN:n arvostelussa arvosanaksi 9,5/10. Peli on Capcomin nopeiten myynyt sekä eniten myynyt peli.


title: Monster Hunter: World

text: Muropaketti antoi pelille 3,5/5 tähteä arvostelussaan.


title: Beta Arae

text: Beta Arae on Alttarin tähdistön kirkkain tähti. Parallaksimittausten perusteella se on noin 650 valovuoden päässä Maasta.


title: Beta Arae

text: Tähden elämä on alkanut vähintään B3-spektriluokassa alle 50 miljoonaa vuotta sitten. Se on erittäin metallipitoinen tähti, koska sen rautapitoisuus on kolme kertaa niin suuri kuin Auringon.


title: Rochard

text: Rochard on suomalaisen Recoil Gamesin kehittämä tasohyppely- ja pulmapeli. Peli on julkaistu vuonna Windowsille, PlayStation 3:lle ja Macintoshille, sekä myöhemmin Linuxille ja Androidille.


title: Rochard

text: IGN:n arvostelussa pelin PlayStation 3 -versio sai arvosanaksi 8,5/10.


title: Shattered Horizon

text: Shattered Horizon on suomalaisen Futuremark Games Studion kehittämä ensimmäisen persoonan ammuntapeli, joka on julkaistu vuonna Windowsille.


title: Shattered Horizon

text: Peli sai GameSpotin arvostelussa arvosanaksi 7,5/10.


title: Robotti-sarja

text: Robotti-sarja on venäläis-amerikkalaisen kirjailija Isaac Asimovin tieteiskirjasarja, joka on samalla etsivätarina. Sarjasta on lähtöisin robotiikan kolme pääsääntöä.


title: Robotti-sarja

text: Sarjaan kuuluvat kirjat:


title: Meesauuni

text: Meesauuni on pyörivä rumpumainen uuni, jota käytetään kemiallisen sulfaattiselluprosessin kemikaalien talteenotossa. Uunin pituus on tyypillisesti 50–120 metriä ja halkaisija kahdesta neljään metriä .


title: Meesauuni

text: Viherlipeän kaustisoinnissa kalkki (CaO) liukenee veteen seuraavasti :


title: Meesauuni

text: Tämän jälkeen muodostuu meesaa eli sakkaa, joka sisältää pääasiassa kalsiumkarbonaattia (CaCO) :


title: Meesauuni

text: Meesauunissa meesa kuivuu, lämpenee ja lopulta muuttuu kalsiumoksidiksi (CaO) noin 800–1150 °C:n lämpötilassa seuraavan reaktioyhtälön mukaisesti :


title: Meesauuni

text: Uunin retentioaika on 2–3 tuntia. Se on noin 2–5 asteen kulmassa, jotta meesa etenisi uunin sisällä. Savukaasujen kulkusuunta on meesasakkaan nähden päinvastainen. Savukaasujen ja sakan sisältämä lämpöenergia otetaan talteen. Savukaasut sisältävät paljon typen oksideja, koska uuniin syötetään enemmän kuin stoikiometrisen palamisen tarvitsema määrä ilmaa ja siellä vallitsee korkea lämpötila. Ennen vapauttamista ilmakehään savukaasuista poistetaan pienhiukkasia venturipesurin tai sähköstaattisen suodattimen avulla. Korkeaa lämpötilaa vaativa meesauuni on perinteisesti ollut sellutehtaan ainoa fossiilista polttoainetta käyttävä prosessi, mutta nykyään sen polttoaineena voidaan käyttää esimerkiksi ligniiniä tai puun kuoresta valmistettua kaasua.


title: Äänekoski (yritys)

text: Äänekoski Oy oli suomalainen vuosina 1896–1942 Äänekoskella toiminut metsäteollisuusyritys jonka toimintaa jatkaa nykyisin Metsä Board Äänekoski.


title: Äänekoski (yritys)

text: Yhtiön perustajat olivat tamperelainen kauppaneuvos Lars Johan Hammarén, hänen poikansa johtaja Edvin Hammarén ja Kyröskosken puuhiomon ja paperitehtaan isännöitsijä, insinööri Johan Erland Hammarén. Vuonna 1897 yhtiön osakkaaksi tuli myös vuorineuvos Gösta Sumelius. Sumelius ja Hammarén omistivat yhdessä vuonna 1870 perustetun Hammarén & Co:n joka oli perustanut Kyröskoskelle puuhiomon ja paperitehtaan. He ostivat vuonna 1895 Äänekoskelta maa-alueita ja koskiosuuksia muun muassa paikalliselta mahtimieheltä maanviljelijä Kalle Piiloselta. Vuonna 1898 ostettiin yhtiön nimiin Piiloselta vielä miljoonan markan kauppahinnalla 19 maatilaa metsineen Keski-Suomesta sekä 74 hakkuusopimusta.


title: Äänekoski (yritys)

text: Rakennustyöt alkoivat Äänekoskella vuonna 1897 ja saha, puuhiomo ja kartonkitehdas aloittivat toimintansa 1899. Vuonna 1900 valmistui yhtiön rakennuttama kapearaiteinen rautatie Äänekosken ja Suolahden välille ja tehtaat saatiin yhdistettyä valtakunnan rataverkkoon. Yhtiö siirtyi 1905 valmistamaan paperia kun puupahvin valmistus osoittautui kannattamattomaksi. Yhtiön sahalaitos tuhoutui tulipalossa samana vuonna mutta se rakennettiin uudelleen parempaan paikkaan. Vuonna 1906 valmistui yhtiön paperitehdas jossa oli Suomen suurin 6 000 tonnia ruskeaa käärepaperia vuodessa tuottanut paperikone. Äänekoski Oy:n pääkonttori oli vuoteen 1907 saakka Tampereella kunnes se siirrettiin Äänekoskelle. Paperitehtaalla oli vuonna 1908 seitsemän kuukautta kestänyt lakko joka päättyi lakkolaisten tappioon.


title: Äänekoski (yritys)

text: Äänekoski Oy siirtyi valmistamaan sanomalehtipaperia vuonna 1917 sen jälkeen kun ruskean käärepaperin markkinat Venäjällä oli menetetty. 1920-luvulla rakennettiin tehtaan uusi konttorirakennus ja paloasema 1923, uudistettiin tehtaan höyrykattilalaitos 1925, vesivoimalaitos 1926 ja paperikone 1927. Tehdasosastojen sähköistys aloitettiin 1926 ja uusi sahalaitos valmistui Kuhnamojärven rannalle 1929. 1930-luvulla uudistettiin vesivoimalaitos 1932–1933 ja rakennettiin uusi sulfiittiselluloosatehdas 1936–1938.


title: Äänekoski (yritys)

text: Äänekoski Oy joutui toisen maailmansodan puhjettua rahoituskriisiin menetettyään vientimarkkinansa. Kriisi ratkesi kun Wärtsilä Oy osti yhtiön lähes koko osakekannan Hammarénin ja Sumeliusten suvuilta. Elokuussa 1942 Äänekoski Oy fuusioitiin Wärtsilän keväällä 1942 perustamaan "Wärtsilä-Selluloosa Oy"-nimiseen yhtiön johon kuuluivat myös Karjalan kannaksella Johanneksen pitäjässä sijainneet teollisuuslaitokset jotka Wärtsilä oli aiemmin ostanut Hackman & Co:lta. 1940-luvulla Äänekoskelle rakennettiin sulfiittispriitehdas ja etikkahappotehdas sekä laajennettiin muutenkin tehdasta.


title: Äänekoski (yritys)

text: Wärtsilä myi vuonna 1953 Metsäliiton Selluloosa Oy:lle lähes koko Wärtsilä Selluloosa Oy:n osakekannan. Wärtsilä-Selluloosa Oy muutettiin samana vuonna takaisin Äänekoski Oy:ksi ja tällä nimellä se toimi vuoteen 1957 saakka jolloin nimi muutettiin Metsäliiton Selluloosa Oy:ksi.


title: Singapore Airlinesin lento 006

text: Singapore Airlinesin lento SQ006 oli Singapore Airlinesin matkustajalento Taipei-Chang Kai Chekin kansainväliseltä lentoasemalta Taiwanista Los Angelesin kansainväliselle lentoasemalle Yhdysvaltoihin kello 23 illalla 30. lokakuuta 2000. Nousussa Boeing 747-412 -lentokone törmäsi rakennustyömaan käyttämiin materiaaleihin ja syttyi palamaan. Koneen 179 matkustajasta ja miehistön jäsenestä 83 kuoli. Onnettomuus oli kolmanneksi pahin Taiwanissa tapahtunut onnettomuus.


title: Singapore Airlinesin lento 006

text: Kone oli lähtenyt Singaporesta, ja sen oli määrä lentää Taiwanin kautta Yhdysvaltoihin. Välilaskukentällä Taiwanissa sille oli annettu lentoonlähtölupa kiitotieltä 05L, koska viereinen kiitotie 05R oli suljettu rakennustöiden takia. Kone rullasi NP-rullaustietä pitkin. Ensin vastaan tulisi suljettu kiitotie 05R, ja sitten hieman kauempana lentoonlähtöön tarkoitettu kiitotie, 05L.


title: Singapore Airlinesin lento 006

text: Onnettomuushetkellä vallitsi kova taifuuni "Xian Sane", ja näkyvyys noin 600 metriä. Koneen miehistö luultavasti keskittyi koneeseen niin, ettei katsonut ulos. Kone kulki niin hitaasti, että kapteeni ajatteli koneen olevan jo kiitotien 05L risteyksessä. Miehistö käänsi koneen suljetulle kiitotielle ja aloitti lähtökiidon kello 23.15.45.


title: Singapore Airlinesin lento 006

text: Koneen ollessa lähtökiidossa se saavutti lopulta V1-nopeuden, jonka jälkeen lentoonlähtöä ei enää keskeytetä. 3,5 sekuntia tämän jälkeen miehistö reagoi kiitotiellä oleviin esineisiin. Lopulta kone törmäsi niihin ja syttyi palamaan. Kone liukui palavana ja törmäsi toisiin rakennusmateriaaleihin. Koneessa kuoli 83 ihmistä, suurin osa koneen keskiosasta.


title: Singapore Airlinesin lento 006

text: Onnettomuuden syy oli lentäjän virhe. Kone rullasi väärälle kiitotielle.


title: Singapore Airlinesin lento 006

text: Kiitotien alussa ei ollut juuri mitään merkkiä kiitotien sulkemisesta. Miehistö sivuutti useita merkkejä väärästä kiitotiestä, eikä kukaan huomannut virheitään. Tämä johti lentäjien irtisanomiseen.


title: Neo Wax Bloom

text: Neo Wax Bloom, (tyyliteltynä Neō Wax Bloom) on irlantilaisen elektronisen musiikin tuottaja, Iglooghostin (Seamus Mallagh) uusi studioalbumi, jonka julkaisi Brainfeeder 29. syyskuuta 2017.


title: Neo Wax Bloom

text: Neo Wax Bloomin ja muiden Iglooghostin albumien tarina perustuu kahteen silmämunaan, jotka seikkailevat kuvitteellisessa maailmassa. Albumi kertoo erilaisista hahmoista, jotka asuvat tässä maailmassa.


title: Kauppapuistikko

text: Kauppapuistikko () on yksi Vaasan ydinkeskustan leveistä puistokaduista. Etelä-pohjoissuuntainen, noin puolentoista kilometrin mittainen katu katkeaa Vaasan kauppatorin kohdalla Vaasanpuistikon ja Hovioikeudenpuistikon välillä ja jatkuu taas torin toisella puolella. Katu alkaa pohjoisessa Rautatienkadusta ja päättyy valtatie 3:n eli kaupungista etelään johtavan moottoritien alkuun Hietalahdessa. Rautatienkadun ohella muut poikkikadut ovat Kirjastonkatu, Hietasaarenkatu ja Hovioikeudenpuistikko sekä torin eteläpuolisella osuudella Vaasanpuistikko, Rauhankatu, Ajurinkatu, Kasarminkatu, Kirvesmiehenkatu, Korsholmanpuistikko, Kellosepänkatu ja Tiilitehtaankatu.


title: Kauppapuistikko

text: Vaasan kaupunginarkkitehti Carl Axel Setterbergin vuoden 1855 asemakaavaan suunnittelema viiden puistokadun kokonaisuus – Hovioikeudenpuistikko, Kauppapuistikko, Kirkkopuistikko, Korsholmanpuistikko ja Vaasanpuistikko – kuuluu Suomen valtakunnallisesti merkittäviin rakennettuihin kulttuuriympäristöihin.


title: Juhani Kähärä

text: Juhani Samuel Kähärä (s. 13. toukokuuta 1989 Kauhajoki) on espoolainen poliitikko ja Liberaalipuolue – Vapaus valita -puolueen puheenjohtaja. Kähärä on toiminut Liberaalipuolueen puheenjohtajana puolueen perustamisesta asti. Kähärä valittiin 340 äänellä Espoon kaupunginvaltuustoon vuoden 2017 kuntavaaleissa.


title: Juhani Kähärä

text: Koulutukseltaan Kähärä on bioinformaatioteknologian diplomi-insinööri.


title: Sarpiot

text:
Sarpiot ("Alisma") on kasvisuku sarpiokasvien heimossa ja sarpiokasvien tyyppisuku. Siihen kuuluu
kahdeksan lajia ja joitain lajiristeymiä.Pohjoismaissa kasvavat neljä lajia, heinä-, suikea-, ratamo- ja upossarpio, ovat pystykasvuisia ilmaversoisia vesikasveja tai uposkasveja. Ratamosarpio on yleinen, muut lajit harvinaisia. Suomessa esiintyy ratamo- ja upossarpio, joista jälkimmäinen on sekä kansallisesti että kansainvälisesti uhanalainen laji.


title: Kakkosen kausi 2017

text: Kakkosen kausi 2017 oli Suomen jalkapallon kolmanneksi korkeimman sarjatason kausi. Se pelattiin kolmessa kahdentoista joukkueen lohkossa kaksinkertaisena sarjana. Sarjan joukkueissa tapahtui muutoksia. Veikkausliigasta Ykköseen pudonneen PK-35 Vantaan konkurssin myötä OPS sai Ykkösen sarjapaikan. Vapautuneen Kakkosen paikan sai Pohjois-Suomen Kolmosen toiseksi sijoittunut Oulun Työväen Palloilijat (OTP), joka palasi sitten vuoden 1997 ylemmälle sarjatasolle. Toinen muutos aiheutui Ylivieskan FC YPAn konkurssin myötä. Paikka täytettiin Keski-Suomen Kolmosen toiseksi sijoittuneella FC Villiketuilla. Kakkoseen nousi myös keväällä 2011 konkurssiin ajautunut Tampere United, joka näin palasi alasarjoista Kakkoseen.


title: Kakkosen kausi 2017

text: Lohkojen voittajat ja paras toiseksi sijoittunut pelasivat pareittain kaksiosaiset nousukarsintafinaalit, joiden voittajat nousivat Ykköseen kaudeksi 2018. Jokaisen lohkon sijalle 10 ja huonommin sijoittuneet joukkueet putosivat Kolmoseen kaudeksi 2018.


title: Kakkosen kausi 2017

text: Jalkapallon Pelaajayhdistys valitsi vuoden 2017 Kakkosen lohkojen parhaat pelaajat pelaajien oman äänestyksen perusteella:Pelipaikkojensa parhaiksi Kakkosessa valittiin:


title: Kakkosen kausi 2017

text:
Jalkapallon nousukarsintoihin pääsivät jokaisesta kolmesta lohkosta voittaja sekä kaikkien lohkojen paras kakkonen, joka oli lohko A:n Klubi 04 Helsingistä.
AC Kajaani nousi Ykköseen yhteismaalein 6−3.


title: Kotapähkinät

text: Kotapähkinät ("Staphylea") on kasvisuku kotapähkinäkasvien heimossa ja kotapähkinäkasvien tyyppisuku. Siihen kuuluu 11 lajia. Kotapähkinöiden tyyppilaji on euroopankotapähkinä ("Staphylea pinnata"), joka kasvaa luonnonvaraisena Keski-Euroopassa, Etelä-Euroopassa ja Lähi-idässä.


title: Sisyfoksen myytti

text: Sisyfoksen myytti () on vuonna 1942 julkaistu Albert Camus'n essee. Esseessä Camus esittelee "absurdin" filosofiansa: ihminen on tuomittu etsimään tuloksetta merkitystä, yhtenäisyyttä ja selkeyttä maailmassa, jota on mahdotonta ymmärtää. Tämän jälkeen Camus hahmottelee useita lähestymistapoja absurdiin elämään.


title: Ulrich von Jungingen

text: Ulrich von Jungingen (n. 1360 – 15. heinäkuuta 1410) oli Saksalaisen ritarikunnan suurmestari vuosina 1407–1410. Hän sai surmansa Puolan ja Liettuan joukkoja vastaan käydyssä Tannenbergin taistelussa.


title: Ulrich von Jungingen

text: Ulrich von Jungingen syntyi vuoden 1360 paikkeilla Svaabiassa ritarilliseen sukuun liittyen Saksalaiseen ritarikuntaan yhdessä veljensä Konradin kanssa. Ulrich toimi eri tehtävissä Preussissa vuodesta 1383 lähtien, kunnes hänestä tuli ritarikunnan marsalkka vuonna 1404. Ulrichin veljestä Konradista tuli ritarikunnan suurmestari ja hänen kuoltuaan Ulrichista tuli hänen seuraajansa 26. kesäkuuta 1407. Uuden suurmestarin suurin haaste oli ritarikunnan aseman vakiinnuttaminen Samogitiassa, jonka ritarikunta oli saanut Liettualta Sallinwenderin sopimuksella vuonna 1398. Ennen tämän tavoitteen toteutumista Samogitiassa syttyi vuonna 1409 kapina Liettuan suuriruhtinas Vytautas tukemana. Samaan aikaan Puolan kuningaskunta ei suostunut takaamaan rauhaa ritarikunnan kanssa ja Ulrich päätti vastata uhkaan hyökkäämällä Puolaan.


title: Ulrich von Jungingen

text: Ritarikunta aloitti sotaretkensä Puolaan kesän 1409 lopulla ja hyökkäys näytti aluksi sujuvan vaikeuksitta. Sotaretki johti yhdeksän kuukauden aselepoon, jonka päätyttyä sotatoimet jatkuivat jälleen. Puolan kuningas Vladislav II Jagello oli tällä välin liittoutunut Liettuan Vytautasin kanssa ritarikunta vastaan. Ulrich ei puolestaan saanut toivomaansa apua Unkarin ja Böömin kuninkailta Sigismundilta ja Wenzeliltä. 15. heinäkuuta 1410 ritarikunnan joukot ottivat yhteen puolalaisten ja liettualaisten joukkojen kanssa Tannenbergin taistelussa. Taistelu päättyi ritarikunnan historian raskaimpaan tappioon. Surmansa sai 200 ritarin lisäksi Ulrich, jonka ruumis siirrettiin myöhemmin taistelukentältä Pyhän Annan kappeliin Marienburgiin, eli nykyiseen Malborkiin.


title: Lars Johan Hammarén

text: Lars Johan Hammarén (2. lokakuuta 1833 Loimaa – 21. elokuuta 1906 Tampere) oli suomalainen Tampereella vaikuttanut tukkukauppias, teollisuusmies, valtiopäivämies ja kauppaneuvos.


title: Lars Johan Hammarén

text: Hammarén tuli nuorena miehenä Tampereelle kauppias Hildenin palvelukseen. Hän perusti vuonna 1861 oman kauppaliikkeen yhdessä kauppias Laurénin kanssa. Vuonna 1870 hän ryhtyi Hammarén & Co:n osakkaaksi yhdessä tamperelaisten kauppiaiden Gustaf Oskar Sumeliuksen ja August Nybergin kanssa. Tämä toiminimi osti Kyröskosken rannalla sijainneen puuvillakutomon ja rakensi tilalle 1872 puuhiomon ja 1878 paperitehtaan. Nybergin kuoltua 1889 Hammarén ja Sumelius omistivat yrityksen puoliksi.


title: Lars Johan Hammarén

text: Vuonna 1896 Hammarén, hänen poikansa johtaja Edvin Hammarén (1873–1927) ja Kyröskosken puuhiomon ja paperitehtaan isännöitsijä, insinööri Johan Erland Hammarén perustivat Äänekoski Oy:n joka rakennutti 1897–1899 Äänekoskelle sahan, puuhiomon ja kartonkitehtaan. Vuonna 1897 tämän yhtiön osakkaaksi tuli myös Gustaf Oscar Sumeliuksen poika, vuorineuvos Gösta Sumelius. Edvin Hammarén toimi Äänekosken tehtaiden isännöitsijänä ja Johan Erland Hammarén oli tehtaan johtajana vuoteen 1905 saakka.


title: Lars Johan Hammarén

text: Hammarén oli vuonna 1868 perustetun Tampereen Säästöpankin johtokunnan jäsenenä ja puheenjohtajana 38 vuoden ajan. Hän oli porvarissäädyn edustajana säätyvaltiopäivillä 1872, 1877–1878, 1882 ja 1885. Hän oli Tampereen kaupunginvaltuuston jäsenenä ja toimi toistakymmentä vuotta valtuuston puheenjohtajana vuoteen 1890 saakka. Hammarén vaikutti muun muassa Kyttälän alueen liittämiseen Tampereen kaupunkiin 1877.


title: Lars Johan Hammarén

text: Lars Johan Hammarén oli naimisissa Finlaysonin puuvillatehtaan englantilaissyntyisen kankurimestari John Sharplesin (k. 1876) tyttären Lucy Emma Sharplesin kanssa. Lars Johan Hammarénin mukaan on nimetty Tampereen Tullin alueella sijaitseva Hammareninkatu.


title: Kielopuut

text: Kielopuut ("Pittosporum") on kasvisuku kielopuukasvien heimossa ja kielopuukasvien tyyppisuku. Siihen kuuluu 110 lajia. Madeiralla kasvava madeirankielopuu ("Pittosporum coriaceum") on Euroopassa ainoa alkuperäisenä kasvava laji. Muita kielopuita esiintyy Afrikasta Aasiaan ja Oseaniaan.Monia suvun lajeja käytetään huonekasvina.


title: Japanin Grand Prix 2017

text: Japanin Grand Prix 2017 (virallisesti 2017 Formula 1 Japanese Grand Prix) oli Formula 1 -kauden 16. osakilpailu, joka ajettiin 8. lokakuuta Suzukan moottoriradalla Japanissa.


title: Ernst I (Saksi-Coburg-Gotha)

text: Ernst I (2. tammikuuta 1784 Coburg – 29. tammikuuta 1844 Gotha) oli Saksi-Coburg-Saalfeldin herttua vuosina 1806–1826 (nimellä Ernst III) ja Saksi-Coburg-Gothan ensimmäinen herttua vuosina 1826–1844.


title: Ernst I (Saksi-Coburg-Gotha)

text: Ernst tuli Saksi-Coburg-Saalfeldin herttuaksi isänsä Fransin kuoltua vuonna 1806. Herttuakunta joutui samana vuonna Napoleonin armeijan miehittämäksi, mutta sai suvereeniutensa takaisin vuoden 1807 Tilsitin rauhassa. Ernst liittyi vuoden 1813 Leipzigin taistelun jälkeen uudelleen Napoleonin vastaiseen liittoon. Hän komensi Saksin V armeijakuntaa ja saartoi ranskalaiset Mainzissa. Vuoden 1815 Wienin kongressissa hänelle annettiin Lichtenbergin ruhtinaskunta, jonka hän vuonna 1834 myi Preussille. Hän antoi vuonna 1821 herttuakunnalleen perustuslain. Saksi-Gotha-Altenburgin herttua Fredrik IV kuoli vuonna 1825 ilman perillistä ja seuraavana vuonna Ernst sai isännättömän herttuakunnan jaossa Saksi-Gothan, luovuttuaan vastineeksi Saksi-Saalfeldin alueesta. Hänestä tuli näin Saksi-Coburg-Gothan yhteinen herttua nimellä Ernst I.


title: Ernst I (Saksi-Coburg-Gotha)

text: Ernst I:n nuorempi poika Albert nai Ernstin siskontyttären, Ison-Britannian kuningatar Viktorian, ja hänestä polveutuvat Ison-Britannian myöhemmät hallitsijat. Ernstin veli oli Belgian kuninkaaksi vuonna 1831 tullut Leopold I. Ernst I:n seuraajaksi tuli hänen vanhin poikansa Ernst II.


title: Meeliat

text:
Meeliat ("Melia") on kasvisuku mahonkikasvien heimossa ja mahonkikasvien tyyppisuku. Siihen kuuluu
kaksi lajia. Meelioiden tyyppilaji on Itä-Aasiassa ja Australiassa alkuperäinen meelia ("Melia azedarach") ja toinen laji on "Melia volkensii".


title: Waiting for the Sirens’ Call

text: Waiting for the Sirens’ Call on englantilaisen synthpop-yhtye New Orderin kahdeksas studioalbumi, joka julkaisi London Records 28. maaliskuuta 2005.


title: Mar-a-Lago

text: Mar-a-Lago on kartanorakennus, joka valmistui vuosina 1924–1927. Se sijaitsee Palm Beachissa, Floridassa.


title: Mar-a-Lago

text: Seurapiirihenkilö Marjorie Merriweather Post rakennutti kartanon. Hän olisi halunnut testamentoida rakennuksen liittovaltiolle, jotta Yhdysvaltain presidentti olisi voinut käyttää sitä. Postin kuoltua liittovaltio ei ottanut Mar-a-Lagoa vastaan koska ylläpitokustannukset olisivat nousseet liian korkealle.


title: Mar-a-Lago

text: Liikemies Donald Trump osti rakennuksen 1985. Hän perusti rakennukseen kylpylän ja yksityisen golfklubin 1995. Trumpin tultua presidentiksi hän on jatkanut kartanossa lomailua.


title: Muskottipuut

text: Muskottipuut ("Myristica") on kasvisuku muskottikasvien heimossa ja muskottikasvien tyyppisuku. Siihen kuuluu 10 hyväksyttyä lajia. Lajeista tunnetuimpia on maustekasvina käytetty muskottipuu ("Myristica fragrans").


title: San Pellegrino Terme

text: San Pellegrino Terme on kunta Pohjois-Italiassa Bergamon maakunnassa Lombardian alueella. Se sijaitsee noin 20 kilometriä Bergamosta pohjoiseen Brembojoen rannalla.


title: San Pellegrino Terme

text: San Pellegrino Terme on kylpyläkaupunki, jonka perinteet ulottuvat keskiajalle saakka. Kylpylän kukoistuskausi alkoi 1800-luvun loppupuolella, ja se jatkui voimakkaana 1900-luvun alun Belle Epoque -aikakaudella. 1900-luvun alussa kylpylän viereen rakennettiin kasino ja joen vastarannalle hotelli "Grand Hotel". Samoihin aikoihin kaupungissa aloitti toimintansa S. Pellegrinon kivennäisvesitehdas.


title: Punamangrovet

text: Punamangrovet eli punamangrovepuut eli mangrovepuut ("Rhizophora") on kasvisuku mangrovepuukasvien heimossa ja mangrovepuukasvien tyyppisuku. Siihen kuuluu kuusi lajia ja yksi risteymälaji. Punamangrovepuiden tyyppilaji on atlantinpunamangrove ("Rhizophora mangle").


title: Storaksit

text: Storaksit ("Styrax") on kasvisuku storaksikasvien heimossa ja storaksikasvien tyyppisuku. Siihen kuuluu 100 lajia. Storaksien tyyppilaji on lääkekasvina käytetty rohtostoraksi ("Styrax officinalis").


title: Lyijykukat

text: Lyijykukat ("Plumbago") on kasvisuku lyijykukkakasvien heimossa ja lyijykukkakasvien tyyppisuku. Siihen kuuluu 17 lajia. Lyijykukkien tyyppilaji on Etelä-Euroopassa kasvava euroopanlyijykukka ("Plumbago europaea").


title: Forssan kehräämöalue

text: Forssan kehräämöalue on Forssan keskustassa sijaitseva kulttuuri- ja koulutuskeskus, joka on perustettu entisen Forssan puuvillatehtaan tiloihin. Alueella toimivat muun muassa Forssan museo, Forssan luontomuseo, kaupunginkirjasto, Lounais-Hämeen musiikkiopisto, Hämeen ammattikorkeakoulu, Wahren-opisto sekä lukuisia liikeyritykiä, kuten ravintoloita ja kahviloita.


title: Forssan kehräämöalue

text: Kehräämöalue muodostaa noin kilometrin päässä sijaitsevan kutomon kanssa Forssan teollisuusyhdyskunnan, joka on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä.


title: Forssan kehräämöalue

text: Forssan puuvillatehdas sai alkunsa vuonna 1849, kun ruotsalainen liikemies Axel Wilhelm Wahren perusti kehräämön Loimijoen Kuhalankosken rannalle Tammelaan. Vuonna 1859 se yhdistyi lähistöllä toimineen kutomon kanssa Forssa Oy:ksi. Tehdasalueen rakennuksia suunnitteli Turun ja Porin läänin lääninarkkitehti Georg Theodor Chiewitz. Rakennuksista ovat säilyneet muun muassa kehräämö, jätekehräämö, paja, puusepänverstas, valimo, voimalaitos ja puuvillamakasiini. Kehräämön alueelle rakennettiin myös puisto, jonne sijoitettiin tehtaanjohtajien asunnot, koulu ja lääkärintalo. Puiston rakennuksia suunnitteli Chiewitzin lisäksi 1800-luvun jälkipuoliskolla myös arkkitehti Theodor Decker. Tehtaiden ympärille syntyneestä kylästä muodostettiin lopulta Forssan kauppala vuonna 1923, josta puolestaan tuli kaupunki 1964.


title: Forssan kehräämöalue

text: Kehräämö lopetti toimintansa vuonna 1979, jonka jälkeen entisessä pumpulimakasiinissa aloitti Forssan museo jo vuotta myöhemmin. Myöhemmin alueelle on syntynyt myös lukuisia muita toimintoja.


title: Nukkumatit

text: Nukkumatit ("Maranta") on kasvisuku marantakasvien heimossa ja marantakasvien tyyppisuku. Siihen kuuluu 42 lajia. Nukkumattien tyyppilaji on nuolijuuri ("Maranta arundinacea"), jota viljellään ravintokasvina varsinkin Karibianmeren saarilla.


title: Keisaripuut

text: Keisaripuut ("Paulownia") on kasvisuku heimossa "Paulowniaceae" ja on heimon tyyppisuku. Siihen kuuluu seitsemän lajia. Lajeista tunnetuimpia on laajalti koristepuuna viljelty näkyvästi kukkiva keisaripuu ("Paulownia tomentosa").


title: Kermesmarjat

text: Kermesmarjat ("Phytolacca") on kasvisuku kermesmarjakasvien heimossa ja kermesmarjakasvien tyyppisuku. Siihen kuuluu 24 lajia. Kermesmarjojen tyyppilaji on lännenkermesmarja ("Phytolacca americana" L.).Kermesmarjoja viljellään monivuotisina koristekasveina.


title: Uuvanat

text: Uuvanat ("Diapensia") on kasvisuku uuvanakasvien heimossa ja uuvanakasvien tyyppisuku. Uuvanoihin kuuluu neljä lajia. Suvun tyyppilaji on uuvana ("Diapensia lapponica"), joka on ainoa suomeksi nimetty laji ja ainoa, joka esiintyy Euroopassa. Uuvana on arktinen varpukasvi, joka kasvaa hyvin matalana patjamaisesti. Sillä on sirkumpolaarinen levinneisyys Euraasiassa ja Pohjois-Amerikassa. Suomessa uuvana kasvaa yleisenä aivan pohjoisimman Lapin tuntureilla. Kolme muuta uuvanoihin kuuluvaa lajia esiintyvät Kiinassa ja naapurimaissa.


title: Päivikit

text: Päivikit ("Aizoon") on kasvisuku päivikkikasvien heimossa. Se on yli 120 sukua käsittävän päivikkikasvien heimon tyyppisuku. Päivikkeihin kuuluu 15 lajia.


title: Tetijivin piiri

text: Tetijivin piiri () on aluehallinnollinen piiri Ukrainan Kiovan alueen lounaisosassa. Ukrainan tilastokeskus arvioi piirin väkiluvuksi 31 914 (1.1.2017)


title: Tetijivin piiri

text: Piirin hallintokeskus on Tetijivin kaupunki (Тетіїв, 13 268 as.). Se sijaitsee linnuntietä 135 kilometriä Kiovan keskustasta etelälounaaseen. Tetijiv mainitaan kirjallisissa lähteissä ensimmäisen kerran vuonna 1185, sai vuonna 1956 kaupunkityyppisen taajaman ja vuonna 1968 kaupungin aseman.


title: Atomic Blonde

text: Atomic Blonde on vuonna 2017 ensi-iltansa saanut toiminta- ja jännityselokuva, jonka on ohjannut David Leitch. Elokuvan pääosissa ovat Charlize Theron, James McAvoy, John Goodman, Sofia Boutella ja Til Schweiger. Elokuvassa MI6:n riveihin kuuluva vakooja Lorraine Broughton (Theron) lähetetään hakemaan lista, joka sisältää kaikkien kaksoisagenttien henkilöllisyydet vuoden 1989 Berliinissä. Elokuvaa kehuttiin sen toimintakohtauksista, musiikista sekä pääosien näyttelystä, mutta sen juonenkulku muistutti liikaa Leitchin ohjaamaa "John Wickiä" (2014). Elokuva sai ensi-iltansa South by Southwest -festivaaleilla 12. maaliskuuta 2017. Elokuvateattereihin se ilmestyi 28. heinäkuuta 2017 Yhdysvalloissa ja 4. elokuuta 2017 Suomessa.


title: Atomic Blonde

text: Vuonna 1989 vähän ennen Berliinin muurin murtumista, MI6-agentti Lorraine Broughton (Charlize Theron) lähetetään Berliiniin palauttamaan mikrofilmi nimeltään "Lista". Se sisältää kaikkien Neuvostoliitossa olevien kaksoisagenttien henkilöllisyydet ja tiedot. Lista menetettiin, kun sen edellinen omistaja agentti James Cascoigne (Sam Hargrave) tapettiin KGB-agentti Yuri Bakhtinin (Jóhannes Haukur Jóhannesson) toimesta, joka sitten varasti Listan itselleen. Lorrainen saavuttua Berliinin lentoasemalle häntä hakemaan tulleet miehet yrittävät tappaa hänet. Paljastuu, että miehet työskentelevät KGB-yhteyshenkilölle sekä asekauppiaalle Alexander Bremovychille (Rolland Møller). Asemapäällikkö ja Lorrainen kontakti David Percival (James McAvoy) kuitenkin auttaa Lorrainen kärryille tilanteesta.


title: Atomic Blonde

text: Lorraine murtautuu Cascoignen asuntoon ja löytää sen tyhjänä. Sieltä hän kuitenkin löytää kuvan Cascoignesta ja Percivalista ystävinä. Länsi-Saksan poliisit saartavat asunnon, mutta Lorraine pystyy lyhyen käsirysyn jälkeen pakenemaan. Lorraine tapaa baarissa Bremovychin yhteydessä ranskalaisen vakoojan Delphine Lasallen (Sofia Boutella), jonka kanssa hän aloittaa romanttisen suhteen. Myöhemmin Bakhtin päättää myydä Listan suurimman rahasumman tarjoavalle. Kun David saa kuulla tästä, hän jäljittää Bakhtinin Kellomestarin (Til Schweiger) kelloliikkeen edestä ja murhaa tämän, samalla ottaen Listan itselleen. Hän tekee sopimuksen Bremovychin kanssa Listan myymisestä. Tapaamisen salakuvaa Delphine.


title: Atomic Blonde

text: David uskottelee Lorrainelle, että Lista on kadonnut mutta suostuu salakuljettamaan loikkaavan Stasi-upseerin "Spyglassin" (Eddie Marsan) Länsi-Saksaan. Spyglass on ainut joka tietää Listan ulkoa. Merkel (Bill Skarsgård) suostuu luomaan Spyglassille ja hänen perheelleen valehenkilöllisyydet ja auttamaan Lorrainea salakuljetuksessa. Mielenosoituksen turvin neljän kopla onnistuu välttämään Bremovychin palkkamurhaajat, mutta David pettää Lorrainen ja ampuu Spyglassin. Bremovychin miehet onnistuvat Lorrainen yrityksestä huolimatta nitistämään Spyglassin hengiltä.


title: Atomic Blonde

text: Tämän jälkeen David murtautuu Delphinen asuntoon tuhotakseen häneen kohdistuneet epäilykset ja kuristaa tämän. Lorraine ilmestyy asunnolle liian myöhään ja murtuu nähdessään Delphinen elottoman ruumiin. Tutkiessaan asuntoa tarkemmin, hän löytää kirjekuoren hänen nimellään varustettuna, joka sisältää Delphinen kuvia Davidista ja hänen salaisista tapaamisista. Lorraine hoksaa eri äänitteiden ja kuvien perusteella Davidin olevan Satchel: kaksoisagentti, joka myi neukuille tietoja sekä petti Gascoignen.


title: Atomic Blonde

text: Ennen kuin David onnistuu pakenemaan kaupungista jälkiä jättämättä, Lorraine jäljittää hänet tämän autolle ja ampuu Davidin. Hän onnistuu suorittamaan tehtävänsä, joka vaati Satchelin salamurhaamista sekä Listan palauttamisen. Kun häntä kuulustelleet MI6-päällikkö C (James Faulkner), Eric Gray (Toby Jones) ja CIA-agentti Emmett Kurzfeld (John Goodman)saavat kuulla Lorrainen olevan tietämätön Listan sijainnista, C sulkee tapauksen ja lähettää Lorrainen virkavapaalle. Savuketta poltellessa Lorraine kysyy C:ltä, mitä pukisi päälleen lähtiessään juomaan teetä Englannin kuningattaren kanssa.


title: Atomic Blonde

text: Kolme päivää kuulustelun jälkeen Lorraine Satchelia teeskentelevänä antaa Bremovychille Listan Pariisissa. Bremovych kuitenkin ymmärtää tulleensa huiputetuksi ja käskee agenttinsa tappaa Lorrainen. Lorraine pakenee tilanteesta ja tappaa Bremovychin. Myöhemmin Lorraine tapaa Emmettin yksityislentokoneessa. Paljastuu, että Lista oli Lorrainen hallussa koko ajan, ja että hän oli CIA:n lähettämä kolmoisagentti. Lorraine palaa Langleyihin Emmettin kanssa, helpottuneena.


title: Papaijat

text: Papaijat ("Carica") on kasvisuku papaijakasvien heimossa ja papaijakasvien tyyppisuku. Siihen kuuluu noin 20 lajia. Lajeista tunnetuimpia on taloudellisesti tärkeä tarhapapaija ("Carica papaya"), joka on kotoisin Väli-Amerikasta, mutta kasvia viljellään hedelmäpuuna ympäri trooppisen vyöhykkeen.


title: Haminan raatihuone

text: Haminan raatihuone on vuonna 1798 valmistunut raatihuone, joka sijaitsee aivan Haminan ympyräasemakaavan keskustassa Raatihuoneentorilla. Sen nykyinen ulkoasu on peräisin 1840-luvulta.


title: Haminan raatihuone

text: Vuonna 1653 perustetun kaupungin ensimmäinen raatihuone sijaitsi torin pohjoisreunassa kaupunkialueen korkeimmalla kohdalla ja se mainitaan lähteissä ensimmäistä kertaa vuonna 1657. Rakennus paloi Ruotsin armeijan joukkojen vetäytyessä kaupungista Suuren pohjan sodan aikana 1712. Kaupungin uusi asemakaava syntyi Uudenkaupungin rauhan jälkeen 1720-luvulla, kun Hamina siirtyi Venäjälle muun Vanhan Suomen alueen mukana. Raatihuoneentorin ja raatihuoneen paikka säilyi samana myös uudessa ympyräasemakaavassa. Raatihuone toimi aluksi vuonna 1723 valmistuneessa maaherrantalossa, joka oli rakennettu suoraan vanhan raatihuoneen perustuksille. Maaherrantalo tuhoutui 26. kesäkuuta 1742, kun koko kaupunki poltettiin ruotsalaisten perääntyessä.


title: Haminan raatihuone

text: Alun perin barokkityyliseksi rakennettu raatihuonen vaurioitui vuoden 1821 kaupunkipalossa, jossa tuhoutuivat kaikki kaupungin kirkot. Tämän vuoksi rakennus luovutettiin väliaikaisesti ruotsalaiselle seurakunnalle ja hieman myöhemmin ortodoksiselle seurakunnalle, jotka käyttivät sitä kirkkona. Tässä yhteydessä tornia muutettiin ja sinne sijoitettiin kirkonkellot. Raatihuone toimi kirkkona Haminan kirkon valmistumiseen vuoteen 1837 saakka. Se vaurioitui uudelleen pahoin 22. toukokuuta 1840 raivonneessa kaupunkipalossa. Tämän jälkeen se korjattiin nykyiseen empiretyyliinsä arkkitehti C. L. Engelin piirustusten mukaan.


title: Apocynum

text: "Apocynum" on kasvisuku oleanterikasvien heimossa ja oleanterikasvien tyyppisuku heimon noin 400 suvusta. Siihen kuuluu kuusi lajia. Suvun tyyppilaji on "Apocynum cannabinum", joka esiintyy laajasti Pohjois-Amerikassa Meksikosta Yhdysvaltoihin ja pohjoiseen Kanadaan.


title: Rokytnen piiri

text: Rokytnen piiri () on yksi Ukrainan Kiovan alueen hallinnollisista piireistä. Ukrainan tilastokeskus arvioi piirin väkiluvuksi 26 994 (1.1.2017). Piirin hallintokeskus on Rokytnen kaupunkityyppinen taajama (Рокитне, 11 154 as., 2017). Se sijaitsee linnuntietä 85 kilometriä Kiovan keskustasta etelään.


title: Puerto Rondón

text: Puerto Rondón on Kolumbian kunta, joka sijaitsee Orinoquian tasangoilla (Los Llanos), Araucan departementissa. Alueen läpi virtaa myös ajoittain tulvia aiheuttava Casanarejoki, joka on yksi Orinocon sivujoista. Departementin pääkaupunki Arauca sijaitsee 230 kilometrin päässä. Lähellä sijaitsevia kuntia ovat Arauquita, Cravo Norte ja Tame. Casanaren departementti sijaitsee etelässä. Kunnassa asuu hieman yli 3800 asukasta. Enemmistö on nuorta ikäpolvea. Valtaosa Puerto Rondón asukkaista on miehiä.


title: Puerto Rondón

text: Puerto Rondón perustettiin vuonna 1921. Sen perusti venezuelalainen Luis Felipe Hernández. Varsinaiset kunnan oikeudet se sai vuonna 1987.


title: Puerto Rondón

text: Puerto Rondón pääelinkeino (noin 90 % kunnan taloudesta) perustuu karjatalouteen.


title: Puerto Rondón

text: Ilmasto kuuluu trooppiseen vyöhykkeeseen. Keskilämpötila on non 26 astetta. Vuosittain sataa runsaasti. Vuosittainen sademäärä on 2202 millimetriä.


title: Puerto Rondón

text: Puerto Rondónissa vietetään tammikuussa ”kesän festivaalia” joen pinnan ollessa alhaalla. Kesäkuussa vietetään joropo-musiikkifestivaalia alueellisen kulttuurin säilyttämisen hengessä, jolloin siellä voi nähdä erilaisia tansseja joropon tahdissa.


title: Amaryllis (suku)

text: "Amaryllis" on kasvisuku narsissikasvien heimossa ja narsissikasvien tyyppisuku. Siihen kuuluu neljä lajia. Suvun lajeista tunnetuimpia on tyyppilaji, amaryllis eli aitoamaryllis ("Amaryllis belladonna"), joka on huonekasvina viljelty Etelä-Afrikassa luontaisesti kasvava sipulikasvi. Amaryllikset sekaantuvat kasvikaupassa usein ritarinkukkien ("Hippeastrum") kanssa.


title: Aguazul

text: Aguazul on kunta, joka sijaitsee Casanaren departementissa. Maastolle ovat tyypillisiä laajat tasankoalueet. Lähellä sijaitsee myös Andien itäinen vuorijono. Naapurikuntia ovat Pajaríto, Recetor, Maní ja Tauramena. Departamentin pääkaupunkiin, Yopaliin on matkaa 27 kilometriä. Kunnassa on noin 33 000 asukasta, joista enemmistö on miehiä. Lapset ja nuoret muodostavat valtaosan kunnan ikäjakaumasta.


title: Aguazul

text: Aguazul perustettiin vuonna 1954. Se sai nimensä Únetejoen sinisen värin mukaan. Kunnan ensimmäiset nimet olivat Zapatosa ja myöhemmin Sevilla. La Violencian ajan väkivaltaisuudet raunioittivat kunnan vuonna 1948.


title: Aguazul

text: Kunnan pääelinkeinoja ovat maanviljely ja karjatalous. Aguazulissa viljellään riisiä, keittobanaania, maniokkia, palmuöljyä, kahvia, kaakaota ja maissia. Alueella on myös jonkin verran öljyntuotantoa.


title: Aguazul

text: Aguazul kuuluu trooppiseen vyöhykkeeseen. Keskilämpötila on 26 astetta. Lyhyitä kuivia kausia lukuun ottamatta alueella sataa runsaasti. Vuosittainen sademäärä on yli 3000 millimetriä.


title: Aguazul

text: Kunnassa on useita kauniita luonnonkohteita, kuten esimerkiksi Cueva de los Achaguas ja Únetejoen varsi. Parque del Arroz on vapaajanviettopaikka, jossa järjestetään erilaisia tapahtumia.


title: Chrony

text: Chrony on NTP-protokollan toteuttava ohjelmisto, joka on saatavilla Linuxille, FreeBSD:lle, NetBSD:lle, macOS:lle ja Solaris-käyttöjärjestelmälle. Ohjelma tukee NTP-protokollan versiota 4 (NTPv4, RFC 5905). Chrony ei perustu ntpd:n ohjelmakoodiin vaan on tyhjästä luotu toteutus.


title: Chrony

text: Ohjelma pärjäsi hyvin CII:n auditoinnissa NTP-protokollan toteutuksien vertailussa. Chronyn toteutuksen on auditoinut myös Cure53.


title: Choe Je-u

text: Choe Je-u (McCune-Reischauer Ch'oe Cheu, 1824–1864) oli korealainen donghak-liikkeen perustaja. Donghak oli uskonnollinen liike, johon Choe lainasi piirteitä esimerkiksi kristinuskosta, taolaisuudesta ja kungfutselaisuudesta. Yhteiskunnallisia uudistuksia ajanut liike joutui vainojen kohteeksi, ja Choe teloitettiin vuonna 1864. Donghak-liikkeen opit elävät yhä Koreassa harjoitetussa cheondogyo-uskossa.


title: Choe Je-u

text: Choe Je-u syntyi vuonna 1824 ja kärsi avovaimon poikana aikansa yhteiskunnan sosiaalisesta hyljeksynnästä. Choe meni naimisiin vain 13-vuotiaana ulsanilaisen tytön kanssa. Neljä vuotta myöhemmin hänen isänsä kuoli ja Choe alkoi kuljeksia Korean maaseudulla kiinnostuen perinteisestä lääketieteestä, ennustamisesta ja noituudesta. Tarinan mukaan 5. huhtikuuta 1860 hän sai Sangjelta ilmestyksen, joka johti donghakin perustamiseen. Nimi donghak eli itäinen oppi oli vastakohta kristinuskolle, eli "läntiselle" opille. Uuteen uskontoonsa Choe lainasi piirteitä aikaisemmin tutkimistaan aatteista, kuten kungfutselaisuudesta, taolaisuudesta ja kristinuskosta.


title: Choe Je-u

text: Choe oli huolestunut Korean tilanteesta tajuten maata uhkaavan sisäiset ja ulkoiset tekijät. Toinen oopiumisota oli tehnyt selväksi, kunka heikkoja Aasian maat olivat länsimaihin verrattuna. Sodan voittaneet Yhdistynyt kuningaskunta ja Ranska olivat pakottaneet Qing-dynastian Kiinan allekirjoittamaan Tianjinin rauhan. Choe uskoi uskonsa periaatteiden noudattamisen johtavan Korean sosiaalisen ja poliittisen epävakauden päättymiseen ja köyhän maaseutuväestön elinolosuhteiden parantumiseen. Hänen seuraajiensa usko perustui Choen kirjoituksille, kuten "Tonggyǒng taejon" ja "Yongdam yusa". Donghak-liike kasvoi, ja vuonna 1863 sillä oli yli 3 000 seuraajaa ja 13 kokoontumispaikkaa. Yhteiskunnallisia uudistuksia ajanut liike herätti pelkoa valtiovallassa, ja Choe päätettiin pidättää. Pidätyssuunnitelmista tietoinen Choe opetti tietämänsä seuraajalleen Choe Sihyeongille heinäkuussa 1863, ja samana vuonna 20. marraskuuta Choe pidätettiin yhdessä 30 muun seuraajansa kanssa. Choeta syytettiin harhaopista, ja hänet teloitettiin maaliskuussa 1864. Donghak-liike säilyi Cheun kuoleman jälkeen, ja se vaikuttaa edelleen cheondogyo-uskossa, johon suuri osa alkuperäisistä donghak-liikkeen opinkappaleista lainattiin.


title: Interton VC 4000

text: Interton VC 4000 on toisen sukupolven 8-bittinen pelikonsoli, jonka Interton julkaisi Saksassa vuonna 1978. Konsoli käytti pelimoduulia mediana.


title: Interton VC 4000

text: Konsoli käytti Signetics 2650A suoritinta ja siinä oli 4 kilotavua RAM-muistia.


title: Interton VC 4000

text: Konsolista on tehty myös useita kloonilaitteita.


title: Signetics 2650

text: Signetics 2650 on Signeticsin NMOS-tekniikalla valmistama 8-bittinen mikroprosessori, joka julkaistiin vuonna 1975. Suorittimen rakenne seuraa läheisesti IBM 1130 minitietokoneessa käytettyä.


title: Signetics 2650

text: Suorittimen osoiteväylä on 15-bittinen yhden bitin ollessa varattuna epäsuoraa osoitusta merkitsemään. Suorittimesta julkaistiin uudemmat versiot 2650A ja 2650B vuonna 1977, jolloin kellotaajuus nousi 1,25MHz:stä 2MHz:iin.


title: Signetics 2650

text: Suoritinta käytettiin muun muassa eräissä pelikonsoleissa kuten Interton VC 4000 ja Arcadia 2001.


title: Pervez Hoodbhoy

text: Pervez Hoodbhoy on pakistanilainen ydinfysiikan professori Forman Christian yliopistossa. Hän on Pakistanissa tunnettu kansalaiskeskustelija ja kirjoittanut tieteen ja uskonnon välisestä suhteesta. Foreign Policy -lehti on valinnut hänet 100 vaikutusvaltaisimman ajattelijan joukkoon.


title: Seksuaalivallankumous

text: Seksuaalivallankumous: perheen ja kulttuurin romahdus on Tapio Puolimatkan kirjoittama kantaa ottava tietokirja, jossa hän käsittelee yhteiskuntaelämän keskeiseksi paradoksiksi katsomiaan näkemyksiä: kun yksilön vapaus korotetaan ylimmäksi arvoksi, seurauksena on perheen ja yhteiskunnan hajoamisprosessi, jonka lopputuloksena yksilön vapaus kaventuu.


title: Seksuaalivallankumous

text: Kirjassa Puolimatka taustoittaa kysymystä lyhyellä katsauksella perheen merkitykseen korkeakulttuurin historian taitekohdissa. Hän esittää näkemyksiään perheen asemaa antiikin Kreikan ja Rooman kulttuureissa ja perheen atomisoitumisen merkitystä näiden kulttuurien heikkenemisessä. Tältä osin hän tukeutuu erityisesti Harvardin yliopiston professorin Carle Zimmermanin laajaan tutkimukseen Family and Civilization. Muita historiallisesti tärkeitä taitekohtia ovat hänen mielestään tässä suhteessa Ranskan suuri vallankumous ja bolsevikkivallankumous Venäjällä. Nykyajassa hän tarkastelee kriittisesti atomistista vapauskäsitystä, seksuaalisen vapauden myyttiä ja sukupuolineutraalia vallankumousta.


title: Seksuaalivallankumous

text: Kirjan tarkoituksena on analysoida Puolimatkan arvion mukaan yhteiskuntaelämän keskeistä paradoksia: kun yksilön vapaus korotetaan ylimmäksi arvoksi, seurauksena on perheen ja yhteiskunnan hajoamisprosessi, jonka lopputuloksena yksilön vapaus kaventuu. Vaikka seksuaalisen vapauden ja valtion keskitetyn kontrollin ajatellaan Puolimatkan mielestä usein olevan toistensa vastakohtia, ne saattavat todellisuudessa olla toistensa edellytyksiä. Kirjassa viitataan esipuheeseen, jonka Aldous Huxley kirjoitti romaaniinsa "Uusi uljas maailma":


title: Seksuaalivallankumous

text: Puolimatkan kirjassa esittämän väitteen mukaan vapaan yhteiskunnan edellytyksenä on perhekeskeinen kulttuuri, joka tukee sekä aikuisten että lasten moraalista kehitystä. "Vapaat instituutiot edellyttävät yksilöä, joka hallitsee itseään eettisesti. Itsehallinnan kyky ei ole synnynnäinen, vaan se kehittyy lasten saadessa henkilökohtaista ohjausta rakastavassa perheessä. Perheinstituution hajotessa nuorison häiriökäyttäytyminen ja nuorisorikollisuus kasvavat. Yhteiskuntamoraalin heikentyessä keskitettyjä valvontajärjestelmiä täytyy kehittää ja valtion viranomaisten valtaa kasvattaa. Ongelmien kasautuessa yhteiskunta ei enää pysty hallitsemaan niitä asettamatta lisärajoituksia kansalaisten vapaudelle." (Seksuaalivallankumous, s. 9.)


title: Seksuaalivallankumous

text: Puolimatka vertailee kahta kilpailevaa teoriaa seksuaalisuuden suhteesta inhimilliseen hyvinvointiin.


title: Seksuaalivallankumous

text: Puolimatkan käsityksen mukaan länsimaissa tällä hetkellä vallitseva teoria on, että seksuaalisen vapauden ajatellaan johtavan estottomien, suvaitsevaisten ja onnellisten ihmisten kehittymiseen ja syrjinnän häviämiseen. Seksuaalisesti vapautetun ihmisen ajatellaan tämän teorian mukaan olevan vapaa ennakkoluuloista, syrjivistä asenteista, homofobiasta, insestifobiasta ja jopa lajifobiasta (kammosta ihmisten ja eläinten välisiä seksuaalisuhteita kohtaan) ("Seksuaalivallankumous", s. 10).


title: Seksuaalivallankumous

text: Seksuaalisen vapauden puolustajista ovat kirjassa esillä markiisi de Sade, Friedrich Engels, Sigmund Freud, Ruth Benedict, Margaret Mead, Alfred Kinsey, Wilhelm Reich ja kulttuurimarxilaiset. Puolimatkan mukaan aikamme seksuaalikasvatus rakentuu paljolti tämän näkemyksen varaan, koska sitä ovat ratkaisevasti muokanneet Kinseyn opetuslapset kuten Mary Calderone ja Wardell Pomeroy.


title: Seksuaalivallankumous

text: Puolimatkan mukaan vastakkainen näkemys tukeutuu niin sanottuun luonnonoikeuden perinteseen. Hän tulkitsee, että sen mukaan seksuaalisuus on voima, "joka lujittaa naisen ja miehen moraaliseen sitoumukseen perustuvaa rakkaussuhdetta avioliitossa ja luo pohjan äidin, isän ja lapsen erottamattomalle yhteydelle perheessä. Yksiavioisen kulttuurin ihanteena on naisen ja miehen solmima elinikäinen ja puolisouskollinen avioliitto: avioliittolupaus sisältää ehdottoman moraalisen velvoitteen." ("Seksuaalivallankumou"s, s. 10)


title: Seksuaalivallankumous

text: Puolimatkan tulkitsee, että luonnonoikeuden tradition mukaan seksuaalisen vapauden kulttuuri johtaa perheen hajoamiseen ja lasten syrjäytymiseen. Lasten elinehtojen heikentäminen johtaa korkeakulttuurin murenemiseen. Tämän näkemyksen edustajista ovat kirjassa esillä J. D. Unwin, Pitirim Sorokin, Carle Zimmerman, Dietrich von Hildebrand, Roger Scruton, David Popenoe ja W. Bradford Wilcox.


title: Seksuaalivallankumous

text: Sukupuolieroon perustuva yksiavioisuutta korostava näkemys olettaa Puolimatkan teoriassa, että luonto tukee ihmisen hyvinvointia ja että luonnon rakenteiden kuten sukupuolieron ja avioliiton rakenteiden kunnioittaminen on edellytys ihmisen vapaudelle.


title: Seksuaalivallankumous

text: Nämä kaksi lähestymistapaa sisältävät Puolimatkan tulkinassa erilaisen näkemyksen normatiivisuudesta. Yksiavioinen näkemys ilmentää heteronormatiivisuutta, jonka mukaan seksuaalisen rakkauden tarkoitus toteutuu naisen ja miehen välisessä elinikäisessä ja puolisouskollisessa avioliitossa. Seksuaalista vapautta kannattava näkemys sen sijaan pyrkii lieventämään tai murtamaan sukupuolieroon ja puolisouskollisuuteen perustuvan avioliittoinstituution normatiivisen merkityksen.


title: Seksuaalivallankumous

text: Puolimatkan tulkinnassa Ranskan suuri vallankumous ja bolševistinen vallankumous Venäjällä ovat esimerkkejä yhteiskunnallisista murrosvaiheista, joissa seksuaalisen vapautta lisättiin avioliittoinstituution sitovuuden kustannuksella. Hän analysoi näiden muutosten yhteiskunnallisia seuraamuksia erityisesti lasten kannalta.


title: Seksuaalivallankumous

text: Vallankumouksellisia kehityskulkuja hän vertaa paljon hitaampiin vastaaviin kehityskulkuihin antiikin Kreikassa ja Roomassa ja myöhemmin Euroopassa. Erityisesti pohditaan perheinstituution heikentymisen vaikutusta antiikin Kreikan ja Rooman yhteiskuntaelämään.


title: Seksuaalivallankumous

text:
Filosofisen etiikan professori Timo Airaksinen kritisoi sitä, että Puolimatka tukeutuu kirjassaan niin vahvasti Harvardin yliopiston sosiologeihin Carle Zimmermaniin ja Pitirim Sorokiniin, joiden tuotanto painottuu 1900-luvun puoliväliin. Mika Bergmanin kritiikin mukaan "Rooman tuhon selittäminen avioliittoinstituution heikkemisellä voi olla osittain totta, mutta on paljon sanottu, että se olisi ollut perimmäinen syy" .
Timo Hännikäisen mukaan Puolimatkan teoksessa näkemykset ovat paikoin huonosti perusteltuja ja siinä on mutkien oikomista ja taustoittamattomia väitteitä. Tausta-aineisto, esimerkiksi "Kansojen historia" ja 1900-luvun alkupuolen materiaali, on ongelmallista tieteellisyyttä tavoittelevassa lähestymistavassa. Olisi tarvittu tuoreempaa aineistoa jotta teksti olisi vakuuttavampaa. Hännikäisen mukaan "parhaimmillaan Puolimatka taas on kirjan loppuosassa, käsitellessään seksuaalisen vapautumisen modernien teoreetikkojen kuten Margaret Meadin ja Alfred Kinseyn heppoisia tutkimusmenetelmiä".


title: Amaryllis (täsmennyssivu)

text: Amaryllis voi tarkoittaa seuraavia:


title: Autopankki

text: Autopankki tarkoittaa niin sanottua drive-in-pankkikonttoria. Autopankissa asiakas sai palvelua poistumatta autosta.


title: Autopankki

text: Suomen ensimmäinen autopankki oli Kansallis-Osake-Pankin Turkuun avaama konttori. Lisää autopankkeja avattin Helsinkiin ja Turenkiin. Autopankki oli KOP:n lisäksi ainakin Yhdyspankilla, Helsingin Osakepankilla ja Osuuspankilla. Autopankit eivät kuitenkaan yleistyneet odotetusti. Suomen viimeiset autopankit suljettiin 1980-luvulla. Syynä oli asiakkaiden puute.


title: Autopankki

text: Autopankit toimivat joko erillisissä kioskeissa tai kiinteästi pankin konttorin yhteydessä. Autopankin rakenteita on vielä jäljellä ainakin Helsingissä Hakaniemen Ympyrätalon edessä. Kun paikalle 1960-luvulla avattiin KOP-autopankki, se oli Suomen suurin autopankki.


title: Mark Lilla

text: Mark Lilla (s. 1956 Detroit, Yhdysvallat) on yhdysvaltalainen filosofi.


title: Mark Lilla

text: Yhdysvaltojen demokraattipuolueen tappiota vuoden 2016 presidentinvaalissa ruotiva Lillan kirjoitus "The End of Identity Liberalism" New York Timesissa ja samaa aihetta käsittelevä kirja "Once and Future Liberal" (2017) ovat herättäneet Yhdysvalloissa suurta huomiota. Niissä hän kehottaa demokraatteja jättämään vähemmälle vähemmistöjen ongelmat ja keskittymään suuren enemmistön ongelmiin, sillä poliittinen korrektius ei hänen mukaansa tule toteutumaan.


title: Blundellsands & Crosbyn rautatieasema

text: Blundellsands & Crosbyn rautatieasema on rautatieasema Britanniassa Blundellsandsin alueella Merseysidessa. Se sijaitsee Merseyrailin Northern Linen varrella.


title: Blundellsands & Crosbyn rautatieasema

text: Asema avattiin 24. heinäkuuta 1848 nimellä Crosby. Se sai uudeksi nimekseen Crosby and Blundellsands 1. kesäkuuta 1852. Nykyinen nimi otettiin käyttöön kesäkuussa 1878. Asemaa käytti kaudella 2015–2016 noin 1,4 miljoonaa matkustajaa.


title: Maksuväline

text: Maksuväline tarkoittaa välinettä, jota käytetään vaihdannan helpottamiseksi. Maksuvälineitä ovat muun muassa käteisraha, maksukortit ja sekit. Laajemmin käsitettynä maksuvälineisiin kuuluvat myös esimerkiksi tiliraha ja käyttämätön tililuotto.


title: Maksuväline

text: Suomen rikoslaissa maksuvälineellä tarkoitetaan pankki-, maksu- tai luottokorttia, sekkiä tai muuta välinettä taikka tallennetta, jolla voidaan suorittaa maksuja, tilinostoja tai tilisiirtoja. Näiden lisäksi maksuvälineeksi katsotaan myös väline, jonka käyttäminen on välttämätön edellytys mainittujen suoritusten tekemiseksi. Maksuvälineeksi voidaan ymmärtää myös esimerkiksi verkkopankin käyttäjätunnukset tai matkapuhelin.


title: Maksuväline

text: Hyvältä maksuvälineeltä vaaditaan, että se on helposti kuljetettavissa ja myös jaettavissa, jotta sitä voidaan käyttää pienissä maksuissa. Sen pitää olla tasalaatuista, aitoudeltaan helposti tarkistettavissa ja arvoltaan vakaata.


title: Maksuväline

text: Lailliseen maksuvälineeseen (engl. "legal tender") liittyy tiettyjä ominaisuuksia kuten se, että lailliseksi maksuvälineeksi julistaminen tapahtuu maksuvälineitä sääntelevässä rahalainsäädännössä. Muilla kuin laillisilla maksuvälineillä maksaminen ei ole laitonta.


title: Maksuväline

text: Euroopan unionin euroalueella eurosetelit ja -kolikot ovat laillisia maksuvälineitä. Muut valuutat eivät ole laillisia maksuvälineitä. Mikään EU-maa ei ole säätänyt lailliseksi muuta maksuvälinettä kuin käteistä.


title: Maksuväline

text: Suomen laissa ei ole laillisen maksuvälineen määritelmää.


title: Las Vegasin ammuskelu 2017

text: Las Vegasin ammuskelu 2017 tapahtui 1. lokakuuta 2017, kun Route 91 Harvest -kantrimusiikkitapahtuman yleisöä alettiin kesken Jason Aldeanin esiintymistä ampua viereisestä Mandalay Bay -kasinohotellista Yhdysvaltain Nevadan osavaltiossa Las Vegasissa noin kello 22.08 paikallista aikaa. Ammuskelussa, joka kesti noin 11 minuuttia, kuoli 58 (+ampuja itse) ja loukkaantui 527 henkeä. Poliisi löysi epäillyn tekijän kuolleena 32. kerroksen hotellihuoneesta numero 135, jossa hän oli asunut jo kolme päivää ennen ampumista. Tekijäksi epäillään 64-vuotiasta nevadalaista Stephen C. Paddockia.


title: Las Vegasin ammuskelu 2017

text: Isku oli Yhdysvaltojen historian tuhoisin yksittäisen tekijän suorittama joukkomurha. Tutkinnassa ei ole löytynyt viitteitä kansainväliseen terrorismiin, vaikka Isis väittää olleensa ampumisen takana ja piti Paddockia islamiin kääntyneenä joka oli ottanut nimekseen "Abu abdul al-Bar al-Amriki"


title: Las Vegasin ammuskelu 2017

text: Epäillyllä Stephen Paddockilla ei ollut rikollistaustaa, eikä häntä ole pystytty yhdistämään militantteihin äärijärjestöihin. Stephenin veljen mukaan tämä ei ollut kuulunut mihinkään uskonnolliseen tai poliittiseen järjestöön, eikä tämä hänen mukaansa ollut kärsinyt mielenterveydellisistä ongelmista. Veljesten isä oli ryöstänyt pankin, karannut vankilasta ja hänet oli diagnosoitu psykopaatiksi.


title: Las Vegasin ammuskelu 2017

text: Stephen Paddock oli eläköitynyt 64-vuotias kirjanpitäjä, jota veli kuvaili rauhalliseksi mieheksi. Hän oli tehnyt kiinteistökauppaa veljensä kanssa ja muuttanut 2015 Floridasta takaisin Nevadaan videopokeri-innostuksensa vuoksi. Hän asui Mesquiten kaupungissa Nevadassa ja oli intohimoinen uhkapeluri. Poliisilähteiden mukaan Paddock oli tehnyt tekoa edeltävinä viikkoina kymmenien tuhansien eurojen arvosta rahasiirtoja, jotka liittyivät uhkapelaamiseen. Hänellä oli lentolupakirja ja hän omisti kaksi lentokonetta. Hän oli työskennellyt aiemmin Lockheed Martinilla ja myöhemmin myös talonmiehenä.


title: Las Vegasin ammuskelu 2017

text: Paddockin hotellihuoneesta, johon poliisin SWAT-ryhmä kello 23.20 tunkeutui, löydettiin 23 asetta. Ensihälytyksestä huoneeseen murtautumiseen kului 72 minuuttia. Paddock oli kieltänyt "Älä häiritse" -kyltillä siivoojia tulemasta huoneeseensa ja asentanut huoneeseensa ja sen läheisyyteen kolme videokameraa, joilla hän pystyi tarkkailemaan hotellin henkilökuntaa ja poliiseja. Yleisradion lähteiden mukaan ampujalla oli käytössään kaksi niin sanottua bump-stock-perää, jolla puoliautomaattisen aseen tulinopeus saadaan kasvatettua käytännössä sarjatuliaseen tasolle. Näiden lisävarusteiden kauppa on Yhdysvalloissa laillista. Yksi aseista on AR-15 -kivääri, joka on muunnelma Yhdysvaltain armeijan käyttämästä M16-rynnäkkökivääristä. Hänen autostaan löytyi ammoniumnitraattia, lannoitetta, johon pohjautuvaa räjähdysainetta käytettiin muun muassa Oklahoman pommi-iskussa 1995.


title: Las Vegasin ammuskelu 2017

text: Yhdysvaltaismedioiden mukaan Paddock oli suunnitellut vastaavaa iskua jo aiemmin elokuussa 2017 Chicagossa Lollapalooza-festivaalille ja hänellä oli ollut hotellihuone jo varattunakin viereisestä Blackstone-hotellista. Hän oli tutkinut internetissä myös Bostonin kaupunkia vastaavalle iskulle.


title: Luettelo Yhdysvaltain republikaanisen puolueen puoluekokouksista

text: Tämä on luettelo Yhdysvaltain republikaanien puolueen puoluekokouksista. Puoluekokous valitsee puolueen presidenttiehdokkaan neljän vuoden välein.


text: Huom .


title: Prepaid-kortti

text: Prepaid-kortti eli ladattava maksukortti tarkoittaa maksukorttia, jolle on ladattu etukäteen tietty summa rahaa. Prepaid-kortti voi olla yleiskäyttöinen maksukortti tai sen käyttö voi olla rajattu kuten esimerkiksi kopiokortti tai lounaskortti.


title: Prepaid-kortti

text: Maksukortille ladattua rahaa kutsutaan Suomen laissa "sähköiseksi rahaksi".


title: Prepaid-kortti

text: Yleiskäyttöisellä prepaid-kortilla voi maksaa tavanomaisen yleisluottokortin tavoin. Luotto-ominaisuutta korteilla ei kuitenkaan ole. Toisinaan näitä kortteja kutsutaan "prepaid-luottokorteiksi". Koska luotto-ominaisuus puuttuu, nimitystä prepaid-luottokortti voi pitää harhaanjohtavana.


title: Prepaid-kortti

text: Suomessa tarjolla olevia prepaid-luottokortteja ovat muun muassa "Aktia Prepaid Mastercard", "Paysafecard" sekä "FlexCard-prepaid".


title: Prepaid-kortti

text: Ladattua prepaid-korttia voi käyttää sekä kotimaassa että ulkomailla. Kortilla voi myös nostaa käteistä rahaa. Prepaid-kortti on suojattu PIN-koodilla, jonka vain kortin käyttäjä tuntee.


title: Prepaid-kortti

text: Prepaid-korttia voi pitää muuta maksukorttia turvallisempana. Sillä ei voi ostaa enemmän kuin mihin kortilla olevat varat riittävät. Koska korttia ei ole liitetty pankkitiliin, kortin kadotessa tilin tyhjentämisvaaraa ei ole.


title: Prepaid-kortti

text: Haittapuolena prepaid-kortilla on se, että sen käyttö voi tulla muuta maksukorttia kalliimmaksi.


title: Prepaid-kortti

text: Prepaid-maksukorttia voivat käyttää nekin kuluttajat, joilla ei ole pankkitiliä. Kortti sopii myös henkilöille, jotka eivät saa luottokorttia, joilla on maksuhäiriömerkintöjä tai joilla on vaikeuksia hallita rahankäyttöään.


title: Prepaid-kortti

text: Prepaid-kortit ovat suosittuja Yhdysvalloissa. Siellä varsin suuri joukko ihmisiä on ilman pankkitiliä, mikä selittää korttien suosion.


title: Prepaid-kortti

text: Suomessa prepaid-kortilla maksetaan mm. sosiaalietuuksia Kelasta. Myös turvapaikanhakijoille on jaettu prepaid-kortteja, koska paperittoman turvapaikanhakijan on voi olla mahdoton avata pankkitiliä.


title: Raastuvankatu (Vaasa)

text: Raastuvankatu () on yksi Vaasan ydinkeskustan pisimmistä etelä-pohjoissuuntaisista kaduista., Noin puolentoista kilometrin mittainen alkaa pohjoisessa Rautatienkadusta ja päättyy Hietalahdenkatuun Vaasan uimahallin edustalle Hietalahdessa. Niiden väliset muut poikkikadut ovat Kirjastonkatu, Hietasaarenkatu, Hovioikeudenpuistikko, Vaasanpuistikko, Rauhankatu, Kasarminkatu, Korsholmanpuistikko ja Tiilitehtaankatu.